cyanic-selkie/wikianc huggingface dataset:
പുട്ട്
കേരളീയരുടെ ഒരു പ്രധാ‍ന പ്രാതൽ വിഭവമാണ് പുട്ട്. ദക്ഷിണമലബാറിലും തൃശ്ശൂർ ജില്ലയിലെ തലപ്പിള്ളിയിലും‍ പിട്ട് എന്നും തൃശൂർ ജില്ലയിലെ മറ്റു ചിലയിടങ്ങളിൽ പൂട്ട് എന്നും അറിയപ്പെടുന്നുണ്ട്. കേരളത്തെ കൂടാതെ ശ്രീലങ്കയിലും പുട്ട് കണ്ടുവരുന്നുണ്ട്. നനച്ച അരിപ്പൊടി ആവിയിൽ പുഴുങ്ങിയാണ് സാധാരണ പുട്ടുണ്ടാക്കുന്നത്. അരിപ്പൊടി കൂടാതെ ഗോതമ്പ് പൊടിയും റവയും റാഗിയും (പഞ്ഞപ്പുൽ‌പ്പൊടി) മരച്ചീനിപ്പൊടിയും ഉപയോഗിയ്‌ക്കാറുണ്ട്‌. പുട്ടുകുറ്റിയിൽ ചെറുതായി വെള്ളം ചേർത്തു കുഴച്ച (കുഴമ്പു പരുവത്തിലാവാതെ ശ്രദ്ധിക്കണം} അരിപ്പൊടിയും ചിരകിയ തേങ്ങയും ഒന്നിടവിട്ട അടുക്കുകളായി നിറക്കുന്നു. ചിരകിയ തേങ്ങ നേരിയ അടുക്കായാണ്‌ നിറക്കുന്നത്. പുട്ടുകുറ്റിയിലെ വെള്ളം ആവിയായി ഈ അടുക്കുകളിലൂടെ പ്രവഹിക്കുകയും പുട്ടു വേവുകയും ചെയ്യുന്നു. പുട്ടുകുറ്റി നിലവിൽ വരും  മുമ്പ്, ഗ്രാമപ്രദേശങ്ങളിൽ വലിയ കണ്ണൻ ചിരട്ട ഉപയോഗിച്ചിരുന്നു. ഇത്തരം പുട്ടിനെ 'ചിരട്ടപുട്ട്' എന്നു പറയുന്നു. സൗകര്യാർത്ഥം ചേരുവകൾ ചേർത്ത് ചക്കപ്പുട്ട്, ഇറച്ചിപ്പുട്ട് എന്നിവയും ഈയിടെയായി ഇഷ്ടാനുസരണം തയ്യാറാക്കാറുണ്ട്.
പേരിനു പിന്നിൽ
പാലി ഭാഷയിലെ പിട്‍ഠാ എന്ന പദത്തിൽ(അർത്ഥം ധാന്യപ്പൊടി) നിന്നാണ്‌ പിട്ട് രൂപം കൊണ്ടത്. പുട്ട് എന്നത് മറ്റൊരു രൂപാന്തരം. സംസ്കൃതത്തിലെ പിഷ്ഠാ എന്ന പദത്തിൽ നിന്നാവണം പാലിയിലെ പദം നിഷ്പന്നമായത്. വേറൊരു അഭിപ്രായം മലയാളത്തിലെ കഷണം എന്ന അർഥത്തിലുള്ള "പൊട്ട്" എന്ന പദത്തിൽ നിന്നാണ് പുട്ട് എന്ന പദം ഉണ്ടായത് എന്നാണ്. രണ്ടാമത്തെ അനുമാനമാണ് ഇന്ന് അംഗീകരിക്കപ്പെട്ടിരിക്കുന്നത്.
ഉപവിഭവങ്ങൾ
പുട്ടും കടലയും, പുട്ടും പയറും, പുട്ടും പപ്പടവും, പുട്ടും മീൻ‌കറിയും, പുട്ടും ഇറച്ചിക്കറിയും, പുട്ടും പനങ്കള്ളു വാറ്റിയുണ്ടാക്കുന്ന പാ‍നിയും, പുട്ടും പഴവും, പുട്ടും പഞ്ചസാരയും എന്നിവ മലയാളികൾക്കു പ്രിയങ്കരമായ ചേരുവകളാണ്.
പ്രാതലായാണ് സാധാരണ വിളമ്പുന്നതെങ്കിലും വൈകീട്ടും ഇത് ഉപയോഗിക്കാറുണ്ട്. തമിഴ്നാട്ടിൽ ഇത് ചിരകിയ നാളികേരവും ശർക്കരയും ചേർത്തോ മധുരം ചേർത്ത നാളികേരപ്പാലു ചേർത്തോ വിളമ്പാറുണ്ട്.
വകഭേദം
ഗോതമ്പുപൊടി, ഉണക്കക്കപ്പ പൊടി, ചോളപ്പോടി, പുല്ലുപൊടി എന്നിവകൊണ്ടും, കാരറ്റ്, ചീര, ചക്കപ്പഴം എന്നിവ ചേർത്തും ഉണ്ടാക്കാറുണ്ട്.
അരിപ്പൊടിയിൽ അല്പം ഉപ്പും കുറച്ച് ചിരകിയ നാളികേരവും ചേർത്ത് വെള്ളം ചേർത്ത് കുഴമ്പുപരുവത്തിലാക്കി ഗോലി വലിപ്പത്തിലുള്ള ചെറിയ ഉരുളകളാക്കി ആവിയിൽ വേവിച്ചെടുക്കുന്നതാണ് മണിപ്പുട്ട്.
ഭക്ഷണശാലകൾ
കേരളത്തിലെ മിക്ക നാടൻ ഭക്ഷണശാലകളിലും പുട്ട് ഒരു പ്രധാന വിഭവമാണ്.പുട്ടിനു മാത്രമായും ചില റെസ്റ്റോറന്റുകൾ കേരളത്തിലെ നഗരങ്ങളിൽ പ്രവർത്തിക്കുന്നു. 'ദേ പുട്ട്' ഇത്തരമൊരു സ്ഥാപനമാണ്
പുറത്തേക്കുള്ള കണ്ണികൾ
വിഭാഗം:ഭക്ഷണപദാർത്ഥങ്ങൾ വിഭാഗം:കേരളത്തിലെ ഭക്ഷ്യവിഭവങ്ങൾ
ജൂലി നിക്സൺ ഐസൻ‌ഹോവർ
പിതാവ് കോൺഗ്രസ് അംഗമായിരിക്കുമ്പോൾ വാഷിംഗ്ടൺ ഡി.സിയിൽ ജനിച്ച ജൂലിയും മൂത്ത സഹോദരി പട്രീഷ്യ നിക്സൺ കോക്സും ജനശ്രദ്ധയിൽപ്പെട്ടാണ് വളർന്നത്. അവൾക്ക് രണ്ടു വയസു പ്രായമുള്ളപ്പോൾ പിതാവ് കാലിഫോർണിയയിൽ നിന്ന് യുഎസ് സെനറ്ററായി തിരഞ്ഞെടുക്കപ്പെടുകയും അവൾക്ക് നാലു വയസ്സുള്ളപ്പോൾ അദ്ദേഹം അമേരിക്കയുടെ വൈസ് പ്രസിഡന്റാകുകയും ചെയ്തു. പ്രസിഡന്റ് ഡ്വൈറ്റ് ഡി. ഐസൻ‌ഹോവറിന്റെ ചെറുമകനായ ഡേവിഡ് ഐസൻ‌ഹോവറുമായുള്ള 1968 ലെ അവരുടെ വിവാഹം അമേരിക്കയിലെ രണ്ട് പ്രമുഖ രാഷ്ട്രീയ കുടുംബങ്ങൾ തമ്മിലുള്ള സമ്മേളനമായിട്ടാണ് കാണപ്പെടുന്നത്. ക്രീഡൻസ് ക്ലിയർ വാട്ടർ റിവൈവൽ രചിച്ച "ഫോർച്ചുണേറ്റ് സൺ" എന്ന ഗാനം ജൂലി നിക്സന്റെയും ഡേവിഡ് ഐസൻ‌ഹോവറിന്റെയും ബന്ധത്തെ അടിസ്ഥാനമാക്കിയുള്ളതാണ്.
ജെന്നി ഐസൻ‌ഹോവർ, മെലാനി കാതറിൻ ഐസൻ‌ഹോവർ എന്നിങ്ങനെ രണ്ട് പെൺമക്കളുടെയും അലക്സാണ്ടർ റിച്ചാർഡ് ഐസൻ‌ഹോവർ എന്ന പുത്രന്റേയും മാതാവാണ് ജൂലി.
ആദ്യകാല ജീവിതം
പിതാവ് റിച്ചാർഡ് നിക്സൺ ഒരു അമേരിക്കൻ കോൺഗ്രസ് അംഗമായിരുന്ന കാലത്തു ജനിച്ച ജൂലി നിക്സന്റെ കുട്ടിക്കാലത്തിന്റെ ഭൂരിഭാഗവും ഡ്വൈറ്റ് ഐസൻ‌ഹോവറിന്റെ വൈസ് പ്രസിഡന്റായുള്ള (1953–61) പിതാവിന്റെ സേവനകാലവുമായി ഒത്തുവരുന്നു.
വിവാഹം
1966 ൽ ന്യൂയോർക്ക് നഗരത്തിലെ വാൾഡോർഫ് അസ്റ്റോറിയ ഹോട്ടലിൽ നടന്ന ഇന്റർനാഷണൽ ഡെബ്യൂട്ടാൻ ബോളിലൂടെ ജൂലി നിക്സൺ ഉന്നത സമൂഹത്തിലേക്ക് പുതുമുഖമായുള്ള തന്റെ അരങ്ങേറ്റം കുറിച്ചു. ഡേവിഡ് ഐസൻ‌ഹോവറായിരുന്ന ഇന്റർനാഷണൽ ഡെബ്യൂട്ടന്റ് ബോളിലേയ്ക്കുള്ള അവളുടെ സിവിലിയൻ അകമ്പടിക്കാരൻ. ജൂലി നിക്സന്റെയും ഡേവിഡ് ഐസൻ‌ഹോവറിന്റെയും ബന്ധത്തെ അടിസ്ഥാനമാക്കി ക്രീഡൻസ് ക്ലിയർ വാട്ടർ റിവൈവൽ എഴുതിയ "ഫോർച്ചുണേറ്റ് സൺ" എന്ന ഗാനം അവിടെ അവതരിപ്പിക്കപ്പെട്ടു.
1968 ഡിസംബർ 22 ന്, പിതാവ് പ്രസിഡന്റായി തിരഞ്ഞെടുക്കപ്പെട്ടെങ്കിലും അധികാരമേറ്റെടുക്കുന്നതിനുമുമ്പായി ജൂലി ഡേവിഡിനെ വിവാഹം കഴിച്ചു. വിവാഹത്തിന് ഒരു വൈറ്റ് പ്രചാരണം വേണ്ടെന്ന് ഇരുവരും തീരുമാനിച്ചിരുന്നു. കെന്റ് സ്റ്റേറ്റ് വെടിവയ്പിന് ശേഷം 1970 ൽ ക്ലാസുകൾ റദ്ദാക്കിയപ്പോൾ ദമ്പതികൾ 1970 ൽ മസാച്യുസെറ്റ്സിൽ നിന്ന് പുറപ്പെട്ടു. അവളുടെ പിതാവ് രാജിവച്ചതിനുശേഷം, ഇരുവരും കാലിഫോർണിയയിൽ ജൂലിയുടെ മാതാപിതാക്കളോടൊപ്പവും പിന്നീട് ഫിലാഡൽഫിയയുടെ പ്രാന്തപ്രദേശങ്ങളിലും താമസിച്ചു. ദമ്പതികൾക്ക് മൂന്ന് മക്കളുണ്ട്: ജെന്നി എലിസബത്ത് (ജനനം: ഓഗസ്റ്റ് 15, 1978) അലക്സാണ്ടർ റിച്ചാർഡ് (ജനനം: 1980), മെലാനി കാതറിൻ ഐസൻ‌ഹോവർ (ജനനം: 1984) മൂന്ന് കുട്ടികളാണുള്ളത്.
വിഷുക്കട്ട
കേരളത്തിലെ ചില പ്രദേശങ്ങളിൽ വിഷുവിന് ഉണ്ടാക്കുന്ന പലഹാരമാണ് വിഷുക്കട്ട. . അരി, നാളികേരം എന്നിവയാണ് പ്രധാന ഘടകങ്ങൾ.
വർഗ്ഗം:കേരളത്തിലെ ഭക്ഷ്യവിഭവങ്ങൾ
ആറാട്ട്‌ കടവ്
ഹിന്ദു ക്ഷേത്ര ആചാരങ്ങളുമായി ബന്ധപ്പെട്ടു കിടക്കുന്ന ഒരു  പദമാണ് ആറാട്ടുകടവ്. പ്രധാനമായും അമ്പലങ്ങളിലെ ഉത്സവ സമയത്ത് പ്രതിഷ്ഠ യുടെ നീരാടൽ  കർമം നടക്കുന്നത് ആറാട്ടുകടവിൽ വെച്ച് ആണ്. ക്ഷേത്ര കുളത്തിലോ അല്ലെങ്കിൽ അടുത്തുള്ള ജലസ്രോതസ്സ് (പുഴ, അരുവി, തോട്) ആവും നീരാട്ടിനുള്ള കടവ് അയി തിരഞ്ഞെടുക്കുക. ആറാട്ടുകടവ് വളരെ പാവനമായി കരുതുന്ന പ്രദേശമാണ്. ഈ കടവിൽ മറ്റുള്ളവർക്ക് കുളിക്കുന്നതിനുള്ള അവകാശം നിഷിദ്ധം ആയിരിക്കും.
അവലംബം
വേലായുധൻ, പണിക്കശ്ശേരി (in മലയാളം). സഞ്ചാരികൾ കണ്ട കേരളം (2001 ed.). കോട്ടയം: കറൻറ് ബുക്സ്. pp. 434
സിൻടൈപ്പ്
ജീവശാസ്ത്ര നാമപദ്ധതിയിൽ, ഒരു സിൻടൈപ്പ് എന്നത്, ഹോളോടൈപ്പിനെ പ്രത്യേകിച്ച് കണ്ടെത്താനാകാതെ വരുമ്പോൾ ഒരു ടാക്സോണിന്റെ വിവരണത്തിലുള്ള ഒന്നോ രണ്ടോ അതിലധികമെണ്ണമോ ജീവശാസ്ത്ര ടൈപ്പുകൾ ആണിവ. ഇന്റർനാഷണൽ കോഡ് ഓഫ് സുവോളജിക്കൽ നോമെൻക്ലേച്ചറിന്റെയോ  ഇന്റർനാഷണൽ കോഡ് ഓഫ് നോമെൻക്ലേച്ചർ ഫോർ ആൽഗേ, ഫംഗി ആന്റ് പ്ലാന്റ്സ് ഇവയുടെ ഭാഗമായി ഇതോ ഇതുമായി ബന്ധപ്പെട്ട മറ്റു വാക്കുകളോ സ്ഥാപിതമാക്കിയിരിക്കുന്നു.
ജന്തുശാസ്ത്രത്തിൽ
സുവോളജിക്കൽ നോമെൻക്ലേച്ചറിൽ ഒരു സിൻടൈപ്പ് "ഒരു ടൈപ്പിന്റെ ക്രമത്തിൽ ഹോളോടൈപ്പോ ലെക്റ്റോടൈപ്പോ കണ്ടെത്താനായില്ലെങ്കിൽ [Arts. 72.1.2, 73.2, 74]. സിൻടൈപ്പ് ആയിരിക്കും ആ ജീവിയുടെ പേരു പേറുന്നത്" (Glossary of the zoological Code ).
സസ്യശാസ്ത്രത്തിൽ
സസ്യശാസ്ത്രനാമപദ്ധതിയിൽ ഒരു സിൻടൈപ്പ് ഒരു സ്പീഷിസിനെയോ ഇൻഫ്രാ സ്പെസിഫിക് ടാക്സോണിനേയോ വിവരിച്ച് ഒരു സിൻടൈപ്പിനെ രൂപപ്പെടുത്താം. ഇത് ഇങ്ങനെ നിർവ്വചിക്കാം: "ഹോളോടൈപ്പ് കണ്ടെത്തിയിട്ടില്ലാത്ത അവസരങ്ങളിൽ പകരം സിൻടൈപ്പ് സൂക്ഷിക്കുക." (Art. 9.5).
അണ്ഡം (സസ്യശാസ്ത്രം)
ലഘുചിത്രം|Location of ovules inside a Helleborus foetidus flower വിത്തുണ്ടാകുന്ന സസ്യങ്ങളിൽ ("small egg") കാണപ്പെടുന്ന സ്ത്രീപ്രത്യുത്പാദന കോശങ്ങൾ അടങ്ങിയ ഭാഗമാണിത്. ഇതിനു മൂന്നു ഭാഗങ്ങളുണ്ട്: ഇന്റെഗുമെന്റ് (പുറംഭാഗം) മർമ്മം  സ്ത്രീ ഗമീറ്റോഫൈറ്റ് (മെഗാഗമീറ്റോഫൈറ്റ് ) ഇതിന്റെ മദ്ധ്യത്തിലാണ്.സ്ത്രീ ഗമീറ്റോഫൈറ്റ് (മെഗാഗമീറ്റോഫൈറ്റ് )ഹാപ്ലോയിഡ് മെഗാസ്പോറിൽനിന്നുമാണുണ്ടാകുന്നത്. സ്ത്രീ ഗമീറ്റോഫൈറ്റ് (ഹാപ്ലോയിഡ് ആണ്), മെഗാ ഗമീറ്റൊ ഫൈറ്റ് എംബ്രിയോ സാക്ക് ആകുന്നു. ഇത് എഗ്സെൽ ഉണ്ടാക്കിവരുന്നു.ബീജസങ്കലനമാണ് ലക്ഷ്യം.
Bibliography
വർഗ്ഗം:സസ്യശരീരഘടനാശാസ്ത്രം വർഗ്ഗം:സസ്യരൂപവിജ്ഞാനീയം വർഗ്ഗം:പരാഗണം
സൗദി ടെലികോം കമ്പനി
സൗദി അറേബ്യ കേന്ദ്രമായി പ്രവർത്തിക്കുന്ന മധ്യ പൌരസ്ത ദേശത്തെ പ്രമുഖ ടെലിഫോൺ സേവന ദാതാക്കളാണ് സൗദി ടെലികോം കമ്പനി (അറബി: شركة الاتصالات السعودية). സൌദിയിലെ ആദ്യത്തെ ടെലികോം സേവന ദാതാവായ സൗദി ടെലികോം കമ്പനി 1998-ലാണ് സ്ഥാപിതമായത്. എസ്. ടി. സി എന്ന ചുരുക്ക പേരിലും സൗദി ടെലികോം കമ്പനി അറിയപ്പെടുന്നു. നിലവിൽ സൗദി അറേബ്യയിൽ രണ്ടു കോടിയിലധികം മൊബൈൽ ഫോൺ ഉപഭോക്താക്കളും നാല്പതു ലക്ഷത്തിനു മുകളിൽ ലാൻഡ് ലൈൻ ഉപഭോക്താക്കളും സൗദി ടെലികോം കമ്പനിക്കുണ്ട്.
പുറത്തേക്കുള്ള കണ്ണികൾ
വർഗ്ഗം:വാർത്താവിനിമയം വർഗ്ഗം:ടെലികമ്മ്യൂണിക്കേഷൻ കമ്പനികൾ
അഭയാരണ്യം
കേരളത്തിൽ എറണാകുളം ജില്ലയിലെ, പെരുമ്പാവൂരിനടുത്തുള്ള ഒരു വന്യജീവി ഉദ്യാനമാണ് അഭയാരണ്യം. കേരള വനം വകുപ്പിന്റെ നേതൃത്വത്തിലുള്ള കേരളത്തിലെ ആദ്യത്തെ വന്യജീവി ഉദ്യാനമായ ഇത്, കോടനാട് ആനക്കളരി (മലയാറ്റൂർ ഫോറസ്റ്റ് ഡിവിഷൻ) യിൽ നിന്ന് രണ്ട് കിലോമീറ്റർ അകലെ പെരിയാർ തീരത്തെ വനമേഖലയിലാണ് നിർമ്മിച്ചിരിക്കുന്നത്.
മൃഗങ്ങൾക്ക് യഥേഷ്ടം മേഞ്ഞു നടക്കാനുള്ള സൗകര്യം അഭയാരണ്യത്തിലുണ്ടാകും. കോടനാട് ആനക്കളരിയിലെ ആനകളേയും മിനി മൃഗശാലയിലെ 120 മാനുകളേയും 180 മ്ലാവുകളേയുമാണ് അഭയാരണ്യത്തിലേക്ക് മാറ്റുക. നൂറു ഏക്കർ സ്ഥലത്ത് പ്രവർത്തിക്കുന്ന അഭയാരണ്യത്തിൽ മാൻ, മ്ലാവ് എന്നിവയ്ക്കുവേണ്ടി അമ്പതു സെന്റുവീതമുള്ള നാലു പ്ലോട്ടുകൾ പത്തടി ഉയരത്തിൽ കമ്പിവേലി കെട്ടി തിരിച്ചിരിക്കുന്നു. മൃഗാശുപത്രി, മോർച്ചറി, പമ്പ്ഹൌസ്, ജലവിതരണ പ്ലാന്റ് തുടങ്ങിയ സൗകര്യങ്ങൾ അഭയാരണ്യത്തിലുണ്ട്.
ദക്ഷിണ ഗോവ (ലോക്‌സഭാമണ്ഡലം)
വടക്കൻ ഗോവയ്‌ക്കൊപ്പം പടിഞ്ഞാറൻ ഇന്ത്യയിലെ ഗോവയിലെ രണ്ട് ലോക്‌സഭാ (പാർലമെന്ററി) നിയോജകമണ്ഡലങ്ങളിൽ ഒന്നാണ് ദക്ഷിണ ഗോവ ലോക്‌സഭാമണ്ഡലം (മുമ്പ് മോർമുഗാവോ ലോക്‌സഭ മണ്ഡലം ). ഐ എൻ സിയിലെ ഫ്രാൻസിസ്കോ സർദിൻ‌ഹ ആണ് നിലവിലെ ലോകസഭാംഗം.
കുറിപ്പുകൾ
വർഗ്ഗം:ഗോവയിലുള്ള ലോകസഭാമണ്ഡലങ്ങൾ
റഷാദ് സാഡിഗോവ്
റഷാദ് സാഡിഗോവ് (അസർബൈജാൻ: റസൂദ് സാദിഖോവ് ജനിച്ചത് 16 ജൂൺ 1982) അസർബെയ്ജാനി ഫുട്ബോൾ കളിക്കാരനാണ്. ഒരു ക്യാപ്റ്റനായി കാറാബഗ്FKയ്ക്കുവേണ്ടി ഇപ്പോൾ കളിക്കുന്നു. കാറാബഗ് U19, അസർബൈജാൻ U21 എന്നിവയും കൈകാര്യം ചെയ്യുന്നു.
മുൻകാലജീവിതം
പത്താം വയസ്സിൽ സ്കൂൾ കാലഘട്ടത്തിൽ വഗീഫ് പാഷേവ് നയിച്ചിരുന്ന യൂത്ത് ഫുട്ബോൾ സ്പോർട്സ് സ്കൂളിൽ സാഡിഗോവ് ഫുട്ബോൾ കളിക്കാൻ തുടങ്ങിയിരുന്നു. റീയൽ ബാകു, എയർഫോഴ്സ് ടീം ഷരൂർ എന്നീ ഫുട്ബോൾ ക്ലബ്ബുകൾക്കുവേണ്ടിയും കളിക്കാൻ സമയം ചിലവഴിച്ചിരുന്നു. ഈ ടീമെല്ലാം ബാകുവിനെ അടിസ്ഥാനമാക്കിയുള്ളതാണ്.
ബാഹ്യ ലിങ്കുകൾ
വർഗ്ഗം:1982-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കായികതാരങ്ങൾ വർഗ്ഗം:ഫുട്ബോൾ കളിക്കാർ
എ.ടി.ഐ. ടെക്നോളജീസ്
ഗ്രാഫിക് പ്രോസസിങ് യുണിറ്റുകളുടെയും മദർ ബോഡ് ചിപ്പ്സെറ്റുകളുടെയും പ്രധാന ഉത്പാദകരാണ് എടിഐ ടെക്നോളജീസ് Inc.. 2006-ൽ ഇതിനെ എ.എം.ഡി. ഏറ്റെടുത്തു. ഇപ്പോൾ '''എ.എം.ഡി. ഗ്രാഫിക് പ്രോഡക്ട് ഗ്രൂപ്പ്''' എന്ന് പുനർ നാമകരണം ചെയ്തു. ഗ്രാഫിക് കാർഡുകളിൽ ബ്രാൻഡ് പേരായിട്ടാണ് എടിഐ ഉപയോഗിക്കുന്നത്.
ഗ്രാഫിക്സിലും ഹാൻഡ് ഹെൽഡ് വിപണിയിലും എൻവിദിയ ആണ് മുഖ്യ എതിരാളികൾ. എൻവിദിയയുടെ ജീഫോഴ്സ് ഗ്രാഫിക് ശ്രേണിയുമായി മത്സരിക്കുന്നവയാണ് എ.എം.ഡിയുടെ റാഡിയോൺ ശ്രേണി.
ചരിത്രം
അറേ ടെക്നോളജീസാണ് എടിഐ ടെക്നോളജീസ് സ്ഥാപിക്കുന്നത്. 1985-ലായിരുന്നു ഇത്. ഒ.ഇ.എം. മേഖലയിലാണ് ആദ്യം പ്രവർത്തിച്ചിരുന്നത്. ഇൻറഗ്രേറ്റഡ് ഗ്രാഫിക്സ് കാർഡുകളായിരുന്നു ഉത്പന്നങ്ങൾ. 1987 ആയപ്പോഴേക്കും ഗ്രാഫിക് വിപണിയിൽ ശക്തമായ ചുവടുറപ്പിക്കുവാൻ ഇവർക്കു കഴിഞ്ഞു. ഇജിഎ വണ്ടർ, വിജിഎ വണ്ടർ എന്നീ ഗ്രാഫിക്സ് ശ്രേണികൾ ആ വർഷം തന്നെ അവതരിപ്പിക്കുകയുണ്ടായി. 1991-ൽ എടിഐയുടെ ആദ്യ സിപിയു ഇല്ലാത്ത പ്രോസസിങ് യൂണിറ്റ് കമ്പനി പുറത്തിറക്കി. 1993-ൽ കമ്പനി പബ്ലിക് ആകുകയും നാസ്ദാക്, ടോറൻറോ സ്റ്റോക്ക് എക്സ്ചേഞ്ച് എന്നീ ഓഹരി വിപണികളിൽ പേരി രജിസ്റ്റർ ചെയ്യുകയും ചെയ്തു.
External links
വർഗ്ഗം:വ്യവസായസ്ഥാപനങ്ങൾ വർഗ്ഗം:കമ്പനികൾ
ഉമ്മത്തൂര്
നേതൃത്യം നൽകുന്നത്.
പച്ചത്തൊഴുംപ്രാണി
thumb|തൊഴും‌പ്രാണി കേരളത്തിലെമ്പാടും കാണപ്പെടുന്നതും ഒട്ടുമിക്കജനങ്ങൾക്കും സുപരിചിതവുമായ ഒരു ഷഡ്‌പദമാണ്‌ തൊഴുംപ്രാണിവംശത്തിൽ പെടുന്ന പച്ചത്തൊഴുംപ്രാണി(Praying Mantis-Mantis Religiosa, Linn.). പച്ചനിറത്തിൽ കാണപ്പെടുന്ന ഇവ തൊഴാന, പച്ചപ്പക്കി, അന്നം, പ്രാർത്ഥന പ്രാണി എന്നിങ്ങനെയൊക്കെയും അറിയപ്പെടുന്നു.
പ്രത്യേകതകൾ
സിൽക്കുപോലെ നേർത്ത ചിറകുകളോടുകൂടിയ ഇവ അധികവും തൊടിയിലോ ചെടിപ്പടർപ്പുകളിലോ ആണ് കാണുകയെങ്കിലും ചിലപ്പോൾ വീടുകൾക്കുള്ളിൽ പ്രത്യേകിച്ച്‌ സന്ധ്യാവേളകളിൽ കാണാറുണ്ട്‌. ഷഡ്‌പദങ്ങളിൽ പെടുന്നവയാണെങ്കിലും മുൻകാലുകൾ(കൈകൾ) നടക്കുവാനായി ഉപയോഗിക്കാറില്ല. മുൻകാലുകൾ സാധാരണയായി തൊഴുതുപിടിച്ചിരിക്കുന്നവിധത്തിൽ പിടിച്ച്‌ നടക്കുന്നതിനാലാണ്‌ തൊഴുംപ്രാണി എന്ന പേരു വന്നത്‌.
പ്രത്യുത്പാദനം
thumb|200px|പത മഴക്കാലം കഴിയുന്ന ഉടനേയാണ്‌ ഇവയുടെ പ്രത്യുത്പാദന കാലം. മുഖാമുഖമുള്ള ഒരു ദ്വന്ദ്വയുദ്ധ സമാന ചേഷ്ടകളോടെ ആണ്‌ പ്രത്യുത്പാദനധർമ്മം ആരംഭിക്കുന്നത്‌. പിന്നീട്‌ നൃത്തച്ചുവടുകളും, ചിറകുവിടർത്തി ആടലും ഒക്കെയായി ഏറെ നേരം നീണ്ടു നിൽക്കുന്നു. ആൺപ്രാണിയുടെ മരണത്തോടുകൂടിയാണ്‌ ഇതവസാനിക്കുന്നത്‌. പെൺപ്രാണി തന്റെ കൈകളാൽ ആണിനെ ഞെരിച്ചുകൊല്ലുകയും ഭക്ഷിക്കുകയും ചെയ്യുന്നു.
നന്നായി സൂര്യപ്രകാശം ലഭിക്കുന്ന ചെടികൾ, കല്ലുകൾ, ചെറിയ വിടവുകൾ മുതലായിടത്ത്‌ പെൺപ്രാണി തന്റെ ശരീരസ്രവങ്ങളോടൊപ്പം മുട്ടകളും നിക്ഷേപിക്കുന്നു. ചെടികളിലും മറ്റും ചെറുപതക്കൂട്ടമായി ഇവയുടെ മുട്ടക്കൂട്‌ കാണാറുണ്ട്‌. ചൂട്‌, തണുപ്പ്‌ തുടങ്ങിയ പ്രതികൂല കാലാവസ്ഥകളെ ചെറുക്കുന്ന സുതാര്യമായ കുമിളകൾക്കുള്ളിലായാണ്‌ മുട്ടകളുണ്ടാവുക. സൂര്യപ്രകാശമേറ്റ്‌ ഏതാനും നാൾ കിടക്കുന്ന ഈ സുതാര്യകുമിളകൾ അതാര്യമാവുകയും ചെറുകൂടാവുകയും ചെയ്യുന്നു. അനുകൂലസാഹചര്യത്തിൽ മുട്ടകൾ വിരിയുന്നു. അനുകൂലസാഹചര്യത്തിനായി ഏതാനും മാസങ്ങൾ വരെ മുട്ട വിരിയാതെ കിടക്കാറുണ്ട്‌. ആദ്യകാലങ്ങളിൽ മുട്ടകളിൽ സൂര്യപ്രകാശം ഏൽക്കുക എന്ന ധർമ്മവും പിന്നീട്‌ മുട്ട വിരിയാറാകുമ്പോൾ കുഞ്ഞിനെ ശത്രുക്കളിൽ നിന്നൊളിപ്പിച്ചു നിർത്തുക എന്ന ധർമ്മവും കുമിളകൾ നിർവ്വഹിക്കുന്നു.
ആവാസവ്യവസ്ഥകൾ
കനത്തമഞ്ഞുപ്രദേശങ്ങൾ ഒഴികെ ഭൂമിയിലെ മിക്കയിടങ്ങളിലും തൊഴുംപ്രാണികളെ കാണാം. എങ്കിലും ഭൂമദ്ധ്യരേഖാ പ്രദേശങ്ങളോടടുത്താണ്‌ അവയെ കൂടുതലായി കാണാൻ കഴിയുന്നത്‌. പച്ചതൊഴുംപ്രാണിയെ തെക്കു പടിഞ്ഞാറൻ ഇന്ത്യയിലാണ്‌ കണ്ടുവരുന്നത്‌.
പുറം ഏടുകൾ
വർഗ്ഗം:ഷഡ്‌പദങ്ങൾ
ചെങ്ങളം ഈസ്റ്റ്
കോട്ടയം ജില്ലയിലെ അകലക്കുന്നം ഗ്രാമപ്പഞ്ചായത്തിലാണ് ചെങ്ങളം ഈസ്റ്റ് ഗ്രാമം സ്ഥിതിചെയ്യുന്നത്.
വിദ്യാഭ്യാസ സ്ഥാപനങ്ങൾ
1 . സെന്റ് ആന്റണീസ് എൽ പി സ്കൂൾ 2 .സെന്റ് ആന്റണീസ് ഹയർ സെക്കണ്ടറി സ്കൂൾ 3 .സേക്രഡ് ഹേർട്ട് സി ബി എസ് ഇ സ്കൂൾ 4 .കിറ്റ്സ് എൻജിനീയറിങ് കോളേജ്
ആരാധനാലയങ്ങൾ
1 . സെന്റ് ആന്റണീസ് ചർച്ച്. ഈ ദേവാലയം ലോകശ്രദ്ധ നേടിയിട്ടുള്ള തീർത്ഥാടന    കേന്ദ്രമാണ്.പതിനഞ്ചിൽപ്പരം വിശുദ്ധരുടെ തിരുശേഷിപ്പുകൾ സൂക്ഷിച്ചിട്ടുള്ള ഈ ദേവാലയത്തിലെ നിത്യാരാധന ചാപ്പൽ തീർത്ഥാടകരെ ആകർഷിക്കുന്നു.
ബാങ്കുകൾ
1 .എസ് ബി ഐ ബാങ്ക് 2 .കോപ്പറേറ്റീവ് ബാങ്ക്
3. ഇസാഫ് സ്മോൾ ഫിനാൻസ് ബാങ്ക്
ഈ ഗ്രാമത്തിനടുത്തുള്ള കെ ആർ നാരായണൻ ഫിലിം ഇൻസ്റ്റിറ്റ്യൂട്ട് വളരെ പ്രശസ്തമാണ്.
വർഗ്ഗം:കോട്ടയം ജില്ലയിലെ ഗ്രാമങ്ങൾ
മല്ലി
ലഘുചിത്രം|മല്ലി സസ്യഭുക്കുകളും മാംസഭുക്കുകളും ഒരുപോലെ ഉപയോഗിക്കുകയും ഇഷ്ടപ്പെടുകയും ചെയ്യുന്ന സസ്യവ്യഞ്ജനമാണ് മല്ലി. കൊറിയാൻഡർ എന്ന ആംഗലേയ നാമമുള്ള മല്ലിക്ക്, കൊറിയാൻഡ്രം സറ്റൈവം(Coriandrum Sativum) എന്നാണ് ശാസ്ത്രീയനാമം. ധ്യാന്യകം എന്നു സംസ്കൃതത്തിലും ഹരധാന്യ എന്നു ഹിന്ദിയിലും പച്ച കൊത്തമല്ലിയിലയ്ക്ക് പേരുണ്ട്.
പേരിനു പിന്നിൽ
കൊറിയാൻഡർ എന്ന പേർ ലാറ്റിൻപദമായ കൊറിയാൻഡ്രം എന്ന വാക്കിൽ നിന്നാണ് വന്നത്. കൊറിയാൻഡ്രം എന്ന പദമാകട്ടെ (corys-bed bug;andrem-resembling) എന്ന ഗ്രീക്ക് പദത്തിൽനിന്നാണ് വന്നത്. ഈ പേരു നൽകിയത് ഗ്രീക്ക് ഫിലോസഫർ ആയ പ്ലിനിയാണ്. അമേരിക്കയിൽ സിലാന്ദ്ര എന്ന പേരിലും ചൈനീസ് പാഴ് സ്ലി എന്നു ചൈനയിലും, മെക്സിക്കൻ പാഴ് സ്ലി എന്ന് മെക്സികോയിലും അറിയപ്പെടുന്നു. അമേരിക്കയിലെ സിലാന്ദ്ര എന്ന ചെടിക്ക് മല്ലി ഇലയോളം രൂക്ഷ ഗന്ധമില്ല.
ചരിത്രം
left|thumb|ഉണക്കിയ മല്ലി മനുഷ്യൻ ഏറ്റവും ആദ്യം ഉപയോഗിക്കാൻ തുടങ്ങിയ വ്യഞ്ജനം മല്ലി ആയിരുന്നെന്നു കരുതുന്നു. ബി.സി. 5000 മുതലുള്ള പാചകചരിത്രത്തിനു ഉടമയാണ് മല്ലിയില. പഴയനിയമത്തിലും മല്ലിയിലയെ കുറിച്ച് പരാമർശമുണ്ട്. ഹിപ്പോക്രാറ്റിസും മല്ലിയില ഉപയോഗിച്ചിരുന്നു. ഒരു സുഗന്ധ ഉത്തേജകകാരിയായാണ് അദ്ദേഹം ഇതിനെ ശുപാർശ ചെയ്തത്. ഗ്രീക്ക്, റോമൻ സംസ്കാരത്തിലും മല്ലിയും മല്ലിയിലയും ഉപയോഗിച്ചിരുന്നു. റോമാക്കാർ ഇത് റൊട്ടി സ്വാദിഷ്ഠമാക്കാനും മാംസം കേട് കൂടാതെ സൂക്ഷിക്കാനുമാണ് പ്രധാനമായും ഉപയോഗിച്ചിരുന്നത്.
7000 വർഷങ്ങൾക്കു മുൻപുതന്നെ ഇന്ത്യയിൽ മല്ലി പ്രചാരത്തിൽ ഉണ്ടായിരുന്നു. 1670-ൽ അമേരിക്കയിൽ എത്തിയ മല്ലിയാണ് അവിടെ ആദ്യം കൃഷി ചെയ്തു തുടങ്ങിയ വ്യഞ്ജനങ്ങളിൽ ഒന്ന്. യൂറോപ്യൻ വിഭവങ്ങളിൽ മാത്രമാണ് മല്ലി ഇലയ്ക്ക് പ്രസക്തി. ബ്രിട്ടണിൽ വയലുകളിൽ കളയായോ, കൃഷി ചെയ്യാതെ ഉപേക്ഷിച്ച കിഴക്കൻ ബ്രിട്ടണിൽ കാട്ട് ചെടിയായോ മല്ലിച്ചെടി ചുരുക്കമായി കണ്ടുവരുന്നു.
കൃഷി
right|thumb|240px|കൊത്തമല്ലിയില KOTHIMBIR (DHANIYA) മെഡിറ്ററേനിയൻ പ്രദേശമാണ് മല്ലിയുടെ ജന്മദേശമെന്നും, അതല്ല മദ്ധ്യ അമേരിക്ക ആണെന്നും രണ്ടഭിപ്രായമുണ്ട്. ഏതായാലും ഇന്നു ഇന്ത്യ, ഹംഗറി, ചെക്കോസ്ലോവാക്യ, യു.എസ്.എ. എന്നിവിടങ്ങളിൽ വ്യവസായികാടിസ്ഥാനത്തിൽ മല്ലി ഇല കൃഷി ചെയ്തു വരുന്നു. ഇന്ത്യയിലാണ് ഇതിന്റെ കൃഷി വിപുലമായ തോതിൽ നടന്നുവരുന്നത്. തമിഴ്‌നാട്, ആന്ധ്രാപ്രദേശ്, മഹാരാഷ്ട്ര തുടങ്ങിയ സംസ്ഥാനങ്ങളിൽ ഇത് ഒരു ഉപവിളയായി കൃഷി ചെയ്യുന്നു. 330 മീറ്റർ ഉയരമുള്ള പ്രദേശങ്ങളിലും, ചതുപ്പ് സ്ഥലങ്ങളിലും ഒരു വാർഷിക സസ്യമായ ഇത് 30-50 സെ.മീറ്റർ ഉയരത്തിൽ വളരും. ചെറിയ വെള്ള പൂക്കൾ ഇതിന്റെ ഭംഗി വർദ്ധിപ്പിക്കുന്നു. ഇലയ്ക്കു വേണ്ടി വളർത്തുമ്പോൾ പൂവിടാൻ തുടങ്ങുന്നതിനും വളരെ മുൻപ് നാലഞ്ച് ഇഞ്ച് ഉയരം വെയ്ക്കുമ്പോൾ തന്നെ തണ്ടുകൾ മുറിച്ചെടുക്കുകയോ,ചെടി പിഴുതു മാറ്റുകയോ ചെയ്യുന്നു. ചെടിക്ക് കൂടുതൽ ജലസേചനം ആവശ്യമില്ല. ചെടിച്ചട്ടികളിലോ,തടിപ്പെട്ടികളിലോ മല്ലിയില വളർത്താം. ഇല കൂടെകൂടെ മുറിച്ചെടുത്താൽ നല്ല വിള കിട്ടും.
പാചകം
right|thumb|300px|പച്ചകൊത്തമല്ലിയില മല്ലിയുടെ ഗന്ധത്തിന് മല്ലി ഇലയുടെ സുഗന്ധവുമായി യാതൊരു ബന്ധവുമില്ല. അതുകൊണ്ട് തന്നെ മല്ലിക്ക് പകരം മല്ലി ഇലയൊ ഇലയ്ക്ക് പകരം മല്ലിയൊ ഉപയോഗിക്കാനാവില്ല. രണ്ടിനും വ്യത്യസ്തമായ രുചിയും ഗന്ധവുമാണ്. ഭക്ഷണവിഭവങ്ങൾ തയ്യാറാക്കുന്നതിനാണ് മല്ലിയുടെ പ്രധാന ഉപയോഗം. തെക്കേ അമേരിക്കയിലെ പെറുവിൽ മല്ലിയില ചേർക്കാത്ത ഒരു വിഭവവുമില്ല. തായ്ലൻഡിലും ഈജിപ്തിലും ഇത് സൂപ്പിലുപയോഗിക്കുന്നു. വിയറ്റ്നാമിലും ചൈനയിലും അരിഞ്ഞ മല്ലിയില പല വിഭവങ്ങളിലും പാചകത്തിന് ശേഷം ചേർക്കുന്നു. മലേഷ്യയിലും ഇൻഡോനേഷ്യയിലും മല്ലിയില പ്രചാരത്തിലില്ല.
രസാദി ഗുണങ്ങൾ
രസം			:കഷായം, തിക്തം, മധുരം, കടു
ഗുണം		:ലഘു, സ്നിഗ്ധം
വീര്യം			:ഉഷ്ണം
വിപാകം		:മധുരം
ഔഷധയോഗ്യ ഭാഗം
ഇല, ഫലം
നമ്മുടെ നാട്ടിലും പ്രധാനമായും വിഭവങ്ങൾ രുചികരമാക്കുവാൻ ഉപയോഗിക്കുന്നു. ഫ്രൈഡ് റൈസ്, ബിരിയാണി, മസാല ദോശ, രസം, സാമ്പാർ തുടങ്ങിയവയിലും മാംസ വിഭവങ്ങളിലും സസ്യക്കുറുമയിലും മല്ലിയില ഒഴിവാക്കാൻ പറ്റാത്ത ഇനമാണ്. വേപ്പിലക്കട്ടി എന്ന ചട്നിയിലെ പ്രധാന ഇനം മല്ലിയിലയാണ്. വിഭവങ്ങളെ അലങ്കരിക്കാനും മല്ലിയില ഉപയോഗിക്കുന്നു.
ഔഷധമായി
പ്രധാനമായും ഭക്ഷണം അലങ്കരിക്കാനാണു മല്ലിയില ഉപയോഗിക്കുന്നത്. അലങ്കാരത്തിനും സുഗന്ധത്തിനുമപ്പുറം ഔഷധഗുണവും ധþരാളമുണ്ടിതിൽ. ചെറിയ തോതിൽ മല്ലിയിലയെ ഔഷധമായും ഉപയോഗിക്കാറുണ്ട്. മല്ലിയില ദഹനത്തെ സഹായിക്കുകയും ഗ്യാസ് ഉണ്ടാകുന്നത് തടയുകയും ചെയ്യുന്നു. കൂടാതെ ധാതുക്കളെ പുഷ്ടിപ്പെടുത്തുകയും ആമാശഭിത്തികളെ ബലപ്പെടുത്തുകയും ദഹനസ്രവത്തെ ഉത്തേജിപ്പിക്കുകയും ചെയ്യുന്നു. നിത്യവും രാവിലെ ഒരു ടിസ്പൂൻ മല്ലിച്ചാറും അത്രതന്നെ തേനും ചേർത്ത് കഴിച്ചാൽ രോഗപ്രതിരോധശക്തി ഏറുമെന്ന് കാണുന്നു. ആസ്ത്മ, അലർജി, ക്ഷയം, ഓർമ്മക്കുറവ് തുടങ്ങിയവയ്ക്കും ആശ്വാസം കിട്ടുമെന്നും കരുതപ്പെടുന്നു.
ചേരുമരത്തിന്റെ നീർ ദേഹത്തു വീണു തടിപ്പും വേദനയുമുണ്ടായാൽ മല്ലി ഇലയുടെ നീരു് പുരട്ടിയാൽ മതി. ലവൻങ്ങാദ്യം മോദകം വടകത്തിൽ ഒരു ഘടകമാണു്.
ദഹനസംബന്ധമായ പ്രശ്നങ്ങൾക്കും മല്ലിയില വളരെ നüല്ലതാണ്. വേവിക്കാതെ ഉപയോഗിക്കുന്നതാണു നല്ലത്. കറികൾ തയ്യാറാക്കിയശേഷവും ചട്നി, മോരുംവെള്ളം, സാലഡ് എന്നിവയിലും മല്ലിയില ചേർക്കാം.
ആന്റിഓക്സിഡന്റുകളാൽ സമ്പുഷ്ടമായ മല്ലിയിലയിലെ ക്വാർസിറ്റിൻ എന്ന ആന്റിഓക്സിഡന്റ് രോഗപ്രതിരോധത്തിനു സഹായിക്കുന്നു.
അവലംബം
ഡോ.മാലതിയുടെ ഇലക്കറികൾ ഭക്ഷണത്തിൽ എന്ന ലേഖനത്തിൽ നിന്നും
മലയാള കലാഗ്രാമം
കേരളത്തിലെ കണ്ണൂർ ജില്ലാ ആസ്ഥാനത്തിന് 29 കിലോമീറ്റർ അകലെ ന്യൂ മാഹിയിൽ മയ്യഴിപ്പുഴയോരത്ത് സ്ഥിതിചെയ്യുന്ന മലയാള കലാഗ്രാമം (മകം) കലാപഠനത്തിനും സാംസ്കാരികസംവാദങ്ങൾക്കുള്ള വേദിയുമാണ്. മലയാളസാഹിത്യത്തിലെ ആധുനികതാപ്രസ്ഥാനത്തിന്റെ നായകനായിരുന്ന എം.ഗോവിന്ദന്റെ ആശയങ്ങൾ കലാഗ്രാമം എന്ന സങ്കല്പത്തെ രൂപപ്പെടുത്തുന്നതിൽ ഗണ്യമായ പങ്ക് വഹിച്ചിട്ടുണ്ട്. സംഗീതവും നൃത്തവും ചിത്രകലയും ശിൽപ്പനിർമ്മാണവുമെല്ലാം ഇവിടെ അഭ്യസിപ്പിക്കുന്നു. നാല് ആർട് ഗാലറികളും, മഹാകവി കുമാരനാശാന്റെ വെങ്കലശിൽപ്പവും പ്രധാന ആകർഷണങ്ങളാണ്.
പ്രാരംഭം
മദിരാശിയിലെ വ്യവസായിയും ന്യൂമാഹിക്കടുത്ത ചൊക്ലി സ്വദേശിയുമായ ഏ.പി.കുഞ്ഞിക്കണ്ണനാണ് മലയാള കലാഗ്രാമത്തിന്റെ സ്ഥാപകൻ. ഏ.പി.കെ.ട്രസ്റ്റിന്റെ ഉടമസ്ഥതയിലുള്ള ഈ സ്ഥാപനം പ്രവർത്തനം ആരംഭിക്കുന്നത് 1993 ഡിസംബർ 26- നാണ്. ഡോ.സുകുമാർ അഴീക്കോടായിരുന്നു ഉദ്ഘാടകൻ. എം.വി.ദേവൻ കലാഗ്രാമത്തിന്റെ ഡയറക്ടറാണ്.
പാഠ്യപദ്ധതി
സാമ്പ്രദായികമായ കലാപരിശീലനത്തിന്റെ രീതിയിൽ നിന്നു മാറി അഭിരുചിയുള്ളവർക്കെല്ലാം കലാപരിശീലനം നേടാവുന്നരീതിയിലാണ് കലാഗ്രാമത്തിന്റെ പഠനം ചിട്ടപ്പെടുത്തിയത്. ഏതെങ്കിലും പരീക്ഷയ്ക്കു വേണ്ടിയുള്ള പരിശീലനമല്ല അതിനാൽ ഇവിടെ നടക്കുന്നത്.ആറു വയസ്സു മുതൽ പ്രായമുള്ളവർക്ക് വിദ്യാർത്ഥികളായി പ്രവേശനം നേടാം. പാർട് ടൈം കോഴ്സുകളാണ് നടത്തുന്നത്.ആഴ്ചയിൽ മൂന്നു ദിവസമാണ് ഓരോ ബാച്ചിനും ക്ലാസ്സുകൾ ഉണ്ടാവുക.ചിത്ര-ശില്പകലകളിൽ ക്ലാസ്സുകൾ ഏറെക്കുറേ സ്വതന്ത്രപരിശീലനമാണ്. സംഗീതം,നൃത്തം എന്നിവയിൽ ചിട്ടയായ പരിശീലനം നല്കുന്നു. കോഴ്സുകളായി തിരിച്ചിട്ടുള്ള പരിശീലനം പൂർത്തിയാക്കുന്നവർക്ക് സർട്ടിഫിക്കറ്റ്,അഡ്വാൻസ്‌ഡ് സർട്ടിഫിക്കറ്റ് എന്നിവ നല്കുന്നു.
അദ്ധ്യാപകർ
സ്ഥിരം അദ്ധ്യാപകർക്കു പുറമെ സന്ദർശകാദ്ധ്യാപകരും പരിശീലനപരിപാടികളിൽ പങ്കെടുക്കുന്നു.വിവിധകാലങ്ങളിൽ അദ്ധ്യാപകരായിരുന്നവർ വിഭാഗം തിരിച്ച് ചുവടെ
സംഗീതം
കൊട്ടാരക്കര ശിവകുമാർ - ശാസ്ത്രീയ സംഗീതം വായ്പാട്ട്.(ഇപ്പോൾ ഇല്ല) ഷീജാ ശിവകുമാർ - ശാസ്ത്രീയ സംഗീതം വായ്പാട്ട്.(ഇപ്പോൾ ഇല്ല) വി.വി.രാജേഷ് - വയലിൻ പയ്യന്നൂർ രാജൻ - മൃദംഗം ലാലു സുകുമാരൻ -ശാസ്ത്രീയ സംഗീതം വായ്പാട്ട്.
നൃത്തം
കലാക്ഷേത്ര ഗണപതി - ഭരതനാട്യം.(ഇപ്പോൾ ഇല്ല) കലാക്ഷേത്ര ഐശ്വരാ ഗണപതി - ഭരതനാട്യം.(ഇപ്പോൾ ഇല്ല) കലാക്ഷേത്ര കമലാ ദേവി - ഭരതനാട്യം കലാക്ഷേത്ര പുഷ്പലത - ഭരതനാട്യം.(ഇപ്പോൾ ഇല്ല) കലാക്ഷേത്ര സീതാ ശശിധരൻ - ഭരതനാട്യം.(ഇപ്പോൾ ഇല്ല) പി എൻ.വികാസ് - കുച്ചിപ്പുഡി ഷീജാ ശിവദാസ് - കുച്ചിപ്പുഡി
ചിത്രകല
ജി.രാജേന്ദ്രൻ - വിസിറ്റിംഗ് പ്രൊഫസർ(ഇപ്പോൾ ഇല്ല), ബാലൻ താനൂർ (ഇപ്പോൾ ഇല്ല), വത്സരാജ് (ഇപ്പോൾ ഇല്ല), സുരേഷ് കൂത്തുപറമ്പ്, പൊൻമണി തോമസ് (ഇപ്പോൾ ഇല്ല), കെ.ആർ.ബാബു. ചുമർചിത്രം പി.എൻ.വികാസ് ഭരതനാട്യം (ഇപ്പോൾ ഇല്ല)
യോഗ
യോഗാചാര്യ വാസുദേവ്
ഓരോ കലാരംഗത്തിലെയും പഴയതും പുതിയതുമായ സമ്പ്രദായങ്ങളുമായി പരിചയപ്പെടുവാൻ കലാഗ്രാമത്തിലെ വിദ്യാർത്ഥികൾക്കു കഴിയുന്നു. കലയുടെ ചരിത്രവും സാദ്ധ്യതകളുമായി ബന്ധപ്പെടുവാനും കലയെ നിത്യജീ‍വിതത്തിന്റെ ഉന്നമനത്തിനായി ഉപയോഗിക്കുവാനും കലാഗ്രാമം വിദ്യാർത്ഥികളെ പരിശീലിപ്പിക്കുന്നു.
എത്തിച്ചേരാനുള്ള വഴി
ഏറ്റവും അടുത്തുള്ള റെയിൽ‌വേ സ്റ്റേഷൻ: മാഹി ഏറ്റവും അടുത്തുള്ള വിമാനത്താവളം: കണ്ണൂർ അന്താരാഷ്ട്ര വിമാനത്താവളം, മട്ടന്നൂർ
പുറത്തേക്കുള്ള കണ്ണികൾ
വിഭാഗം:കല
ലേസർ
ഉപയോഗങ്ങൾ
ശസ്ത്രക്രിയകൾ മുതൽ ചൂണ്ടുപകരണമായും ഇതുപയോഗിക്കാറുണ്ട്, എന്നാൽ ഇവയുടെ ശക്തിയിൽ (മില്ലി വാട്ട്) വ്യത്യാസമുണ്ടാവും. സെൻസറുകളായും, സി.ഡി പ്ലേയറുകളിലും, സ്കാനറുകളിലും ഇതുപയോഗിക്കുന്നു.
സുരക്ഷ
കണ്ണിലേക്ക് നേരിട്ടുള്ള ലേസർ പതനം കാഴ്ചയെ ബാധിക്കും. അതിനാൽ ലേസർ ഉപയോഗിക്കുമ്പോൾ സുരക്ഷാ കണ്ണടകൾ ആവശ്യമാണ്.
അവലംബം
വർഗ്ഗം:ലേസർ വർഗ്ഗം:അമേരിക്കൻ കണ്ടുപിടിത്തങ്ങൾ
ഗുരു കുഞ്ചു കുറുപ്പ്
പ്രശസ്ത കഥകളി നടനും ആചാര്യനുമായിരുന്ന ഗുരു കുഞ്ചു കുറുപ്പ് (ജനനം - 1880, മരണം - 1972) കേരളത്തിലെ ആലപ്പുഴ ജില്ലയിലെ കുട്ടനാട് താലൂക്കിലെ തകഴി ഗ്രാമത്തിലെ പൊയ്പ്പളിക്കുളം കുടുംബത്തിലാണ് ജനിച്ചത്. കഥകളിക്ക് ദേശീയതലത്തിൽ പുരസ്കാരങ്ങൾ ലഭിച്ച ആദ്യത്തെ കലാകാ‍രനായിരുന്നു ഗുരു കുഞ്ചുക്കുറുപ്പ്. പത്മശ്രീ, പത്മഭൂഷൺ പുരസ്കാരങ്ങൾ അദ്ദേഹത്തിനു ലഭിച്ചിട്ടുണ്ട്.
കഥകളിക്ക് രസവും ഭാവവും സംയോജിപ്പിച്ച് പുതിയ സൗന്ദര്യ മാനങ്ങൾ നൽകിയ കലാകാരനായിരുന്നു ഗുരു കുഞ്ചുക്കുറുപ്പ്. അദ്ദേഹത്തിന്റെ പച്ച, കത്തി വേഷങ്ങൾ പ്രശസ്തമാണ്. കേരളത്തിലെ കഥകളി കലാകാരന്മാരിൽ ഏറ്റവും പ്രഗൽഭരുടെ ഗണത്തിലാണ് ഗുരു കുഞ്ചുക്കുറുപ്പ് കരുതപ്പെടുന്നത്.
വള്ളത്തോൾ നാരായണ മേനോൻ കേരള കലാമണ്ഡലം സ്ഥാപിച്ചപ്പോൾ അദ്ദേഹം ഗുരു കുഞ്ചു കുറുപ്പിനെ കഥകളിയുടെ പ്രധാന അദ്ധ്യാപകനാകുവാനായി ക്ഷണിച്ചു.
അദ്ദേഹത്തിന്റെ പ്രധാന കഥകളി കഥാപാത്രങ്ങളിൽ ഹംസം, കാട്ടാ‍ളൻ, കുചേലൻ, ബ്രാഹ്മണൻ എന്നിവ ഉൾപ്പെടും.
പ്രശസ്ത മലയാള നോവലിസ്റ്റും ജ്ഞാനപീഠം ജേതാവുമായ തകഴി ശിവശങ്കര പിള്ളയുടെ അമ്മാവനാണ് ഗുരു കുഞ്ചുക്കുറുപ്പ്. അദ്ദേഹം കോട്ടയം ജില്ലയിലെ കുറിച്ചിയിലെ കൊച്ചാപ്പിരാ‍മൻമാരുടെ പക്കൽ നിന്നാണ് കഥകളി അഭ്യസിച്ചത്. ഇതിനുശേഷം ചമ്പക്കുളം ശങ്കു പിള്ളയുടെ കീഴിൽ അദ്ദേഹം കഥകളിയിൽ ഉപരിപഠനം നടത്തി.
അവലംബം
<References/>
വർഗ്ഗം:1880-ൽ ജനിച്ചവർ വർഗ്ഗം:1972-ൽ മരിച്ചവർ വർഗ്ഗം:കഥകളി നടന്മാർ വർഗ്ഗം:ആലപ്പുഴ ജില്ലയിൽ ജനിച്ചവർ
കണ്ണിന്റെ ലെൻസ് (ശരീരവിജ്ഞാനീയം)
കണ്ണിന്റെ ലെൻസ് ഒരു സുതാര്യമായ ഇരട്ട ഉത്തല ലെൻസ് ആണ്. കോർണിയയുമായി ചേർന്ന് പ്രകാശത്തെ അപവർത്തനം ചെയ്ത് റെറ്റിനയിലേയ്ക്ക് ഫോക്കസ് ചെയ്യാൻ സഹായിക്കുന്നു. ഈ ലെൻസ് അതിന്റെ രൂപം മാറ്റി കണ്ണിന്റെ ഫോക്കസ് ദൂരം മാറ്റി പല ദൂരത്തിലുള്ള വസ്തുക്കളെ ഫോക്കസു ചെയ്യുവാനും അങ്ങനെ റെറ്റിനയിൽ വളരെ വ്യക്തമായ യഥാർത്ഥ ചിത്രം ലഭ്യമാക്കാനും അനുവദിക്കുന്നു. ലെൻസിന്റെ ഇത്തരം പൊരുത്തപ്പെടൽ അക്കൊമഡേഷൻ എന്നു പറയുന്നു. ഒരു ഫൊട്ടൊഗ്രഫിക് ക്യാമറ അതിന്റെ ലെൻസ് ചലിപ്പിച്ച് എങ്ങനെയാണ് ഒരു വസ്തുവിൽ ഫോക്കസു ചെയ്യുന്നത് അതുപോലെയാണ് ലെൻസ് പൊരുത്തപ്പെടൽ നടത്തുന്നത്.
കണ്ണിന്റെ ലെൻസിനെ  aquula (Latin, a little stream, dim. of aqua, water) എന്നും  crystalline lens എന്നും പറയാറുണ്ട്. മനുഷ്യരിൽ, ഈ ലെൻസിന്റെ റിഫ്രാക്ടീവ് ശക്തി ഏകദേശം 18 ഡയോപ്റ്റർ ആണ്. കണ്ണിന്റെ ആകെ പവറിന്റെ മൂന്നിലൊന്ന് വരുമിത്.
കണ്ണിലെ ലെൻസിന്റെ ഘടന
മനുഷ്യന്റെ കണ്ണിന്റെ മുൻ‌ഭാഗത്തുള്ള ഒരു ഘടനയാണ് ലെൻസ്. ലെൻസിന് മുന്നിൽ ഐറിസ് ഉണ്ട്, ഇത് കണ്ണിലേക്ക് പ്രവേശിക്കുന്ന പ്രകാശത്തിന്റെ അളവ് നിയന്ത്രിക്കുന്നു. ലെൻസിനെ അതിന്റെ മധ്യരേഖയിൽ നിലനിർത്തിയിരിക്കുന്നത് സസ്പെൻസറി ലിഗമെന്റുകളാണ്, ഇവ സീലിയറി ബോഡിയുമായി ബന്ധിപ്പിക്കുന്ന നാരുകളുള്ള ടിഷ്യുവിന്റെ വലയമാണ്. ലെൻസിന്റെ പിൻ‌വശം വിട്രിയസ് ബോഡിയാണ്, ഇത് മുൻ‌ഭാഗത്തെ അക്വസ് ഹ്യൂമറിനൊപ്പം ലെൻസിന് പോഷകങ്ങൾ നൽകുന്നതിൽ പങ്ക് വഹിക്കുന്നു. ലെൻസിന് എലിപ്‌സോയിഡ്, ബൈകോൺവെക്‌സ് ആകൃതിയാണ് ഉള്ളത്. മുൻവശത്തെ ഉപരിതലം പിൻഭാഗത്തേക്കാൾ വക്രത കൂടിയതാണ്. മുതിർന്നവരിൽ, ലെൻസിന് സാധാരണയായി 10 മില്ലീമീറ്റർ വ്യാസമുണ്ട്, ഏകദേശം 4 മില്ലീമീറ്റർ അക്ഷീയ നീളവുമുണ്ട്, എന്നിരുന്നാലും അക്കൊമഡേഷനിൽ വലുപ്പവും രൂപവും മാറാമെന്നത് ശ്രദ്ധിക്കേണ്ടതാണ്. ഒരു വ്യക്തിയുടെ ജീവിതകാലം മുഴുവൻ ലെൻസ് വളരുന്നത് തുടരുന്നു.
മൈക്രോ അനാറ്റമി
ലെൻസിന് ലെൻസ് കാപ്സ്യൂൾ, ലെൻസ് എപിത്തീലിയം, ലെൻസ് നാരുകൾ എന്നിങ്ങനെ മൂന്ന് പ്രധാന ഭാഗങ്ങൾ ഉണ്ട്. ലെൻസ് കാപ്സ്യൂൾ ലെൻസിന്റെ ഏറ്റവും പുറം പാളിയാണ്. ലെൻസിൻരെ ഉള്ളിലെ ഭൂരിഭാഗവും ലെൻസ് നാരുകളാണ്. ലെൻസ് കാപ്സ്യൂളിനും ലെൻസ് നാരുകളുടെ ഏറ്റവും പുറം പാളിക്കും ഇടയിൽ സ്ഥിതിചെയ്യുന്ന ലെൻസ് എപിത്തീലിയത്തിന്റെ കോശങ്ങൾ ലെൻസിന്റെ മുൻവശത്ത് മാത്രം കാണപ്പെടുന്നു. ലെൻസിന് ഞരമ്പുകളോ രക്തക്കുഴലുകളോ ബന്ധിത ടിഷ്യൂകളോ ഇല്ല.
ലെൻസ് കാപ്സ്യൂൾ
ലെൻസിനെ പൂർണ്ണമായും ചുറ്റുന്ന സുഗമവും സുതാര്യവുമായ ബേസ്മെൻറ് മെംബ്രേനാണ് ലെൻസ് കാപ്സ്യൂൾ. ഇത് കൊളാജൻ അടങ്ങിയ ഇലാസ്റ്റിക് ഘടന ആണ്. ഇതിന്റെ പ്രധാന ഘടകങ്ങൾ ടൈപ്പ് IV കൊളാജൻ, സൾഫേറ്റഡ് ഗ്ലൈക്കോസാമിനോഗ്ലൈകാൻസ് (ജി‌എജി) എന്നിവയാണ്. ക്യാപ്‌സ്യൂൾ വളരെ ഇലാസ്റ്റിക് ആണ്, അതിനാൽ ലെൻസ് കാപ്‌സ്യൂളിനെ സിലിയറി ബോഡിയുമായി ബന്ധിപ്പിക്കുന്ന സോണുലാർ നാരുകളുടെ പിരിമുറുക്കത്തിന് വിധേയമാകാത്തപ്പോൾ ലെൻസിനെ കൂടുതൽ ഗോളീയ രൂപം നേടാൻ അനുവദിക്കുന്നു. കാപ്സ്യൂളിന് 2 മുതൽ 28 മൈക്രോമീറ്റർ വരെ കനം വരെ വ്യത്യാസപ്പെടുന്നു, ഇത് മധ്യരേഖയ്ക്ക് സമീപം കട്ടിയുള്ളതും പിൻ‌വശം ധ്രുവത്തിനടുത്തായി കനംകുറഞ്ഞതുമാണ്.
ലെൻസ് എപിത്തീലിയം
ലെൻസ് കാപ്സ്യൂളിനും ലെൻസ് നാരുകൾക്കുമിടയിലുള്ള ലെൻസിന്റെ മുൻഭാഗത്ത് സ്ഥിതിചെയ്യുന്ന ലെൻസ് എപിത്തീലിയം ലളിതമായ ഒരു ക്യൂബോയിഡൽ എപിത്തീലിയമാണ്. ലെൻസിന്റെ എപ്പിത്തീലിയത്തിന്റെ കോശങ്ങൾ ലെൻസിന്റെ ഹോമിയോസ്റ്റാറ്റിക് പ്രവർത്തനങ്ങളെ നിയന്ത്രിക്കുന്നു. അക്വസ് ഹ്യൂമറിൽ നിന്ന് അയോണുകൾ, പോഷകങ്ങൾ, ദ്രാവകം എന്നിവ ലെൻസിലേക്ക് പ്രവേശിക്കുമ്പോൾ, ലെൻസിലെ Na + / K + -ATPase പമ്പുകൾ ലെൻസിൽ നിന്ന് അയോണുകളെ പമ്പ് ചെയ്യുന്നു. Na + / K + -ATPases ന്റെ പ്രവർത്തനം ലെൻസിലൂടെയുള്ള ദ്രാവകത്തിന്റെ പ്രവാഹം നിലനിർത്തുന്നു.
ലെൻസ് എപിത്തീലിയത്തിന്റെ കോശങ്ങൾ പുതിയ ലെൻസ് നാരുകൾ ഉൽപ്പാദിപ്പിക്കുന്നു. ഇത് ഭ്രൂണാവസ്ഥയിൽ തുടങ്ങി ആജീവനാന്തം തുടരുന്ന പ്രക്രീയയാണ്.
ലെൻസ് നാരുകൾ
ലെൻസിന്റെ ഘടനയുടെ ഭൂരിഭാഗവും ലെൻസ് നാരുകൾ ആണ്. അവ ചിട്ടയായി അടുക്കിവെച്ച നീളമുള്ളതും നേർത്തതും സുതാര്യവുമായ കോശങ്ങളാണ് അവയുടെ, വ്യാസം4-7 മൈക്രോമീറ്ററും, നീളം 12 മില്ലീമീറ്റർ വരെയുമാണ്. തിരശ്ചീനമായി മുറിക്കുമ്പോൾ അവ, ഉള്ളിയുടെ പാളികൾ പോലെ ഏകാഗ്ര പാളികളായി ക്രമീകരിച്ചിരിക്കുന്നു. മധ്യരേഖയോട് ചേർന്ന് മുറിച്ചാൽ അത് ഒരു തേനീച്ചക്കൂട് പോലെ കാണപ്പെടുന്നു. ഓരോ നാരുകളുടെയും മധ്യഭാഗം മധ്യരേഖയിലാണ്. ലെൻസ് നാരുകളുടെ കർശനമായി പായ്ക്ക് ചെയ്ത ഈ പാളികളെ ലാമിന എന്നാണ് വിളിക്കുന്നത്.
ലെൻസ് നാരുകളുടെ പ്രായം അനുസരിച്ച് ലെൻസിനെ വിവിധ പ്രദേശങ്ങളായി വിഭജിച്ചിരിക്കുന്നു. മധ്യഭാഗത്തുള്ള ഏറ്റവും പഴയ പാളിയാണ് ഭ്രൂണ ന്യൂക്ലിയസ്, അവിടുന്ന് പുറത്തേക്ക് ഗര്ഭപിണ്ഡത്തിന്റെ ന്യൂക്ലിയസ്, മുതിർന്നവരുടെ ന്യൂക്ലിയസ്, ബാഹ്യ കോർട്ടെക്സ് എന്നിങ്ങനെ വിഭജിക്കപ്പെടുന്നു. ലെൻസ് എപിത്തീലിയത്തിൽ നിന്ന് സൃഷ്ടിക്കപ്പെട്ട പുതിയ ലെൻസ് നാരുകൾ ബാഹ്യ കോർട്ടക്സിൽ ആണ് ചേരുന്നത്.
അവലംബം
വർഗ്ഗം:ലെൻസുകൾ
കിഴക്കേകല്ലട
കേരളത്തിലെ കൊല്ലം ജില്ലയിൽ നിന്നും 20കിലോമീറ്റർ ദൂരത്തിൽ സ്ഥിതിചെയ്യുന്ന ഗ്രാമമാണ് കിഴക്കേകല്ലട. കല്ലടയാറിനാൽ ചുറ്റപ്പെട്ട് കാണപ്പെടുന്ന പ്രദേശമാണിത്. ലഘുചിത്രം|ചിറ്റുമല,കിഴക്കേകല്ലട|പകരം=
ആരാധനാലയങ്ങൾ
വർഗ്ഗം:കൊല്ലം ജില്ലയിലെ ഗ്രാമങ്ങൾ
ഫ്രാൻസിസ്കോ സർദിൻ‌ഹ
ഒരു ഇന്ത്യൻ രാഷ്ട്രീയക്കാരനാണ് ഫ്രാൻസിസ്കോ സർദിൻ‌ഹ (ജനനം: 15 ഏപ്രിൽ 1946). 1999 നവംബർ 24 മുതൽ 2000 ഒക്ടോബർ 23 വരെ ഗോവ മുഖ്യമന്ത്രിയായിരുന്നു. ഇപ്പോൾ ഇന്ത്യൻ നാഷണൽ കോൺഗ്രസ് പാർട്ടിയിലെ അംഗമാണ്.
രാഷ്ട്രീയ ജീവിതം
1977-1994 വരെ ഗോവ നിയമസഭയിൽ അംഗമായിരുന്നു സർദിൻഹ, പ്രതാപ്‌സിംഗ് റാണെ മുഖ്യമന്ത്രിയുടെ കീഴിൽ ഗോവ സർക്കാരിൽ നിരവധി വകുപ്പുകൾ വഹിച്ചു. ഗോവയിലെ മോർമുഗാവോ നിയോജകമണ്ഡലത്തിൽ നിന്ന് 1998 ൽ പന്ത്രണ്ടാമത്തെ ലോക്സഭയിലേക്ക് തിരഞ്ഞെടുക്കപ്പെട്ടു.
1999 ൽ വീണ്ടും ഗോവ നിയമസഭയിൽ അംഗമായ അദ്ദേഹം 2007 വരെ അധികാരത്തിൽ തുടർന്നു.
1999 ൽ ഇന്ത്യൻ നാഷണൽ കോൺഗ്രസിൽ നിന്ന് പിരിഞ്ഞ് ഗോവ പീപ്പിൾസ് കോൺഗ്രസ് എന്ന പുതിയ രാഷ്ട്രീയ പാർട്ടി രൂപീകരിച്ച് സംസ്ഥാനത്ത് ഒരു സഖ്യ സർക്കാരിന്റെ മുഖ്യമന്ത്രിയായി. 2000 വരെ അദ്ദേഹം അധികാരത്തിൽ തുടർന്നു.
പിന്നീട് സർദിൻഹയുടെ ജിപിസി 2001 ഏപ്രിൽ 5 ന് ഇന്ത്യൻ നാഷണൽ കോൺഗ്രസുമായി ലയിച്ചു. 2005 ൽ ഗോവ നിയമസഭയുടെ സ്പീക്കറായി.
2007 നവംബറിൽ മോർമുഗാവോയിൽ നിന്ന് നടന്ന ഉപതിരഞ്ഞെടുപ്പിൽ 14 -പതിനാലാം ലോകസഭയിലേക്ക് തിരഞ്ഞെടുക്കപ്പെട്ടു. ദക്ഷിണ ഗോവ നിയോജകമണ്ഡലത്തിൽ നിന്ന് 2009 ൽ 15 - ലോകസഭയിലേക്ക് വീണ്ടും തിരഞ്ഞെടുക്കപ്പെട്ടു.
സ്ഥാനാർഥിയാണെങ്കിലും, 2014 ലെ തെരഞ്ഞെടുപ്പിൽ ദക്ഷിണ ഗോവ ലോക്സഭാ സീറ്റിലേക്ക് ഇന്ത്യൻ നാഷണൽ കോൺഗ്രസ് പാർട്ടി സ്ഥാനാർത്ഥിത്വം നിഷേധിച്ചു, ഇത് പാർട്ടിക്ക് പുറത്തുള്ള രാഷ്ട്രീയ എതിരാളികൾ മുതലെടുത്തു. അലെക്സിയൊ ഗ്രെഇനൽദൊ ലൗരെൻസെ എന്ന കർട്ടഓറിം എം എൽ എ ക്ക് നൽകി.. സർദിൻ‌ഹ തന്റെ അതൃപ്തി അറിയിച്ചെങ്കിലും കോൺഗ്രസിനോട് വിശ്വസ്തനായി തുടർന്നു. എന്നിരുന്നാലും, ടിക്കറ്റ് നിഷേധിച്ചതിൽ പ്രതിഷേധിച്ച് സർദിൻഹയുടെ മകൻ ശാലോം സർദിൻ‌ഹ സ്വതന്ത്രനായി തിരഞ്ഞെടുപ്പിൽ മത്സരിച്ചു. മിസ്റ്റർ ലോറൻകോയും ഷാലോമും തിരഞ്ഞെടുപ്പിൽ പരാജയപ്പെട്ടു, സർദിൻ‌ഹയ്ക്ക് ടിക്കറ്റ് നൽകിയിരുന്നെങ്കിൽ കോൺഗ്രസിന് ഉറപ്പുള്ള വിജയമാകുമായിരുന്നു.
ഗോവയുടെ വികസനത്തിന് പ്രത്യേകിച്ചും വിദ്യാഭ്യാസം, കൃഷി, കായികം എന്നിവയിൽ നിരവധി സംഭാവനകൾ നൽകിയിട്ടുണ്ട്. പാർലമെന്റ് അംഗമായിരുന്ന അവസാന കാലയളവിൽ (2009-2014) ലോക്സഭയിലെ ഏറ്റവും അഭിമാനകരമായ സമിതിയായ എസ്റ്റിമേറ്റ്സ് കമ്മിറ്റി ചെയർമാനായി അദ്ദേഹത്തെ നിയമിച്ചു. 1950 മുതൽ കമ്മിറ്റിയുടെ 25-ാമത്തെ ചെയർമാനും ഏറ്റവും കൂടുതൽ കാലം സേവനമനുഷ്ഠിച്ച അഞ്ച് ചെയർമാന്മാരിൽ ഒരാളുമായിരുന്നു അദ്ദേഹം.
അപൂലിയസ്
റോമൻ പ്രഭാഷകനും ദാർശനികനും സാഹിത്യകാരനുമായിരുന്നു അപൂലിയസ്. എ.ഡി. 125-ൽ ഉത്തരാഫ്രിക്കയിൽ ജനിച്ചു. കാർത്തേജിലും ആഥൻസിലും വിദ്യാഭ്യാസം ചെയ്തു. ഗ്രീസിലും ഏഷ്യാമൈനറിലും വിപുലമായി പര്യടനം നടത്തുകയും ഏതാനും കൊല്ലം റോമിൽ അഭിഭാഷകവൃത്തിയിലേർപ്പെടുകയും ചെയ്തിട്ട് സ്വദേശത്തേക്കു മടങ്ങി. ഒരു സാഹിത്യകാരനെന്ന നിലയിലും പ്രഭാഷകൻ എന്ന നിലയിലും നിസ്തുലമായ പ്രശസ്തി നേടി. എ.ഡി. 155-ൽ, തന്നെക്കാൾ പ്രായം കൂടിയ ഒരു ധനികവിധവയെ വിവാഹം ചെയ്തു. ആ സ്ത്രീയെ ആഭിചാരംകൊണ്ടു വശീകരിച്ചാണ് വിവാഹം സാധിച്ചതെന്ന് അവരുടെ ബന്ധുക്കൾ പരാതികൊടുത്ത് അപൂലിയസിനെ കോടതി കയറ്റി. ഇദ്ദേഹം മന്ത്രവാദത്തിൽ തത്പരനായിരുന്നു എന്നത് സത്യമാണ്. എങ്കിലും ഈ കേസിൽ നിർദോഷിയെന്നു കണ്ട് കോടതി ഇദ്ദേഹത്തെ വെറുതെ വിട്ടു. എ.ഡി. 160-ൽ ഇദ്ദേഹം കാർത്തേജിൽ താമസമുറപ്പിച്ചു.
ഐതിഹ്യം
ഐതിഹ്യപ്രകാരം ഉത്തരഗ്രീസിലെ മന്ത്രവാദിനികളുടെ നാടായ തെസലിയിലേക്കുപോയ ലൂഷ്യസിന്റെ കഥയാണ് സ്വർണക്കഴുതയിലെ പ്രതിപാദ്യം. കഥാനായകൻ ഫോട്ടിസ് എന്നൊരു വേലക്കാരിപ്പെണ്ണുമായി പ്രണയത്തിലാവുകയും അവളിൽനിന്ന്, പക്ഷിയായി രൂപംമാറാൻ ഉതകുന്ന ഒരു മരുന്ന് കൈവശപ്പെടുത്തുകയും ചെയ്യുന്നു. അയാൾ അതു പ്രയോഗിച്ചപ്പോഴാകട്ടെ പക്ഷിയാകുന്നതിനുപകരം കഴുതയാവുകയാണ് ചെയ്യുന്നത്. മാനുഷികമായ ബുദ്ധിശക്തി നശിക്കാത്ത ആ മിണ്ടാപ്രാണിയെ ഒരുസംഘം കവർച്ചക്കാർ അപഹരിച്ചുകൊണ്ടുപോകുന്നു. അവരുടെകൂടെ അവൻ നടത്തുന്ന നിരവധി സാഹസിക പര്യടനങ്ങളാണ് പ്രധാന കഥാവസ്തു. കഴുതയുടെ മുൻപിൽവച്ച് ആർക്കും കലവറ കൂടാതെ എന്തും സംസാരിക്കാമെന്നുള്ളതുകൊണ്ട് പലരിൽനിന്നും ഒട്ടേറെ കഥകൾ അവൻ കേൾക്കുന്നു. അത്തരം കഥകളുടെ ഉചിതമായ നിബന്ധനംമൂലം ആഖ്യാനത്തിന് ഭംഗിയും വൈചിത്യ്രവും ലഭിച്ചിട്ടുണ്ട്. കാമന്റേയും രതിയുടേയും  (Cupid and Psyche) പ്രേമകഥയാണ് ഗ്രന്ഥത്തിലെ ഏറ്റവും മികച്ച ഉപാഖ്യാനം. ഗ്രീക്കുസാഹിത്യത്തിലോ ലത്തീൻസാഹിത്യത്തിലോ വേറെങ്ങുമോ കാണാനില്ലാത്ത ഒരു പഴയ നാടോടിക്കഥയാണിത്. അപൂലിയസ് അത് അതിമനോഹരമായി ആഖ്യാനം ചെയ്തിരിക്കുന്നു.
കഥയുടെ പരിണാമം
കഥാനായകനു മനുഷ്യരൂപം വീണ്ടുകിട്ടാൻ അവശ്യം ഭക്ഷിക്കേണ്ട പനിനീർപ്പൂവിനുവേണ്ടി, അവൻ തന്റെ സാഹസികയാത്രയിൽ അന്വേഷണം നടത്തിക്കൊണ്ടിരുന്നു. ഒടുവിൽ ഐസിസ എന്ന ദേവിയുടെ സഹായത്താൽ ലഭിച്ച പനിനീർപ്പൂവ് തിന്ന് മനുഷ്യരൂപം വീണ്ടെടുക്കാൻ അവനു സാധിക്കുന്നു. അതോടെ അവൻ ദേവിയുടേയും ദേവിയുടെ സഹോദരനായ ഒസീരിസ്ദേവന്റേയും ആരാധകനായിത്തീരുന്നു. ഗ്രന്ഥത്തിന് ഏതാണ്ട് ഒരു ആത്മകഥയുടെ മട്ടുണ്ട്. കാമത്തിന്റെ ദാസനായ മനുഷ്യൻ മൃഗത്തേക്കാൾ മെച്ചപ്പെട്ടവനല്ലെന്നാണ് പ്രതിരൂപാത്മകമായ ഈ പരിഹാസകൃതിയിലെ സൂചന.
കഥയുടെ വിശദാംശങ്ങളിൽ ചിലേടത്ത് അശ്ലീലപ്രതീതിയുണ്ടെങ്കിലും സ്വർണക്കഴുത ലത്തീൻ ഭാഷയിലെ ആകർഷകമായ ഒരു നീണ്ടകഥയാണ്. പിൽക്കാല കഥാകൃത്തുക്കൾക്ക് അതു മാതൃകയായിത്തീർന്നു. ബൊക്കാച്ചിയോവിനും സെർവാന്റസിനും ഈ കൃതിയോടുള്ള കടപ്പാട് പ്രകടമാണ്. ഇതിന് വില്യം അഡ്ലിങ്ടൺ ഇംഗ്ലീഷിൽ ചമച്ചിട്ടുള്ള തർജുമ ഒരു ക്ലാസിക് ആയി പരിഗണിക്കപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:ഇറ്റാലിയൻ എഴുത്തുകാർ വർഗ്ഗം:124-ൽ ജനിച്ചവർ വർഗ്ഗം:170-ൽ മരിച്ചവർ വർഗ്ഗം:ആഫ്രിക്കയിൽ നിന്നുള്ള റോമക്കാർ വർഗ്ഗം:ബെർബറുകൾ
പള്ളിമുക്ക് (കരുനാഗപ്പള്ളി)
കേരളത്തിലെ കൊല്ലം ജില്ലയിലെ കരുനാഗപ്പള്ളി മുനിസിപ്പാലിറ്റിയുടെ ഭാഗമാണ് പള്ളിമുക്ക്.
പ്രധാപ്രധാനപ്പെട്ട റോഡുകൾ
പനവേൽ- കൊച്ചി-കന്യാകുമാരി ഹെെവേ (എൻ.എച്ച് 66)
ആശുപത്രികൾ
ഡോക്ടർ മുഹമ്മദ് കു‍ഞ്ഞ് ചിൾഡ്രൻസ് ഹോസ്പിറ്റൽ(മൗരിയ)
ബാരെ
കേരളത്തിലെ കാസർഗോഡ് ജില്ലയിലെ ഒരു ഗ്രാമമാണ് ബാരെ. കാസർഗോഡ് ടൗണിൽ നിന്ന് 12 കിലോമീറ്റർ സ‍ഞ്ചരിച്ചാൽ ബാരെ ഗ്രാമത്തിലെത്താം. ഉദുമ, മാങ്ങാട്, പൂക്കൂന്നത്ത്, മൈലാട്ടി എന്നീ പ്രദേശങ്ങളുമായി ബാരെ അതിർത്തി പങ്കിടുന്നു.
പ്രശസ്ത വ്യക്തികൾ
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഫീച്ചർ
തെരെഞ്ഞെടുത്ത ഏതെങ്കിലും ഒരു വിഷയത്തെ കുറിച്ച് ആഴത്തിൽ ചർച്ച ചെയ്യുന്ന ഒരു പത്രപ്രവർത്തക കുറിപ്പിനെ ഫീച്ചർ(ഇംഗ്ലീഷ്:Feature Story) എന്നു പറയാം. ഫീച്ചർ കഥ,ഫീച്ചർ ലേഖനം എന്നിങ്ങനേയും ഇതറിയപ്പെടുന്നു. ഒരു വാർത്താ അവതരണത്തിൽ നാം പ്രതീക്ഷിക്കുന്നത് പോലെയുള്ള പെട്ടെന്ന് വിഷയത്തെ അഭിസംബോധന ചെയ്യുന്ന രീതി ഫീച്ചറുകളിൽ കാണാൻ കഴിയില്ല. അല്പം ദൈർഘ്യമുള്ളതും എന്നാൽ  വീക്ഷണത്തെ നന്നായി അവതരിപ്പിക്കുന്നതുമായ ശൈലിയാണ് ഫീച്ചറിനുള്ളത്.
പത്ര സപ്ലിമെന്റുകളിലും മാഗസിനുകളിലുമാണ്‌ സാധാരണയായി ഫീച്ചറുകൾ കാണപ്പെടുക
ഫീച്ചർ:നിർ‌വചനം
പ്രസിദ്ധീകരിക്കപ്പെട്ട ഒരു ഫീച്ചറും ഒരു വാർത്താവിവരണവും തമ്മിലുള്ള വ്യത്യാസം വേർതിരിച്ചു മനസ്സിലാക്കാൻ കഴിയും. ഫീച്ചർ ഒരു വാർത്താവിവരണ ശൈലിയിലും എഴുതാൻ കഴിയും. എങ്കിലും ഫീച്ചർ കുറേക്കൂടി വിവരണാത്മക ശൈലി സ്വീകരിക്കുന്നു. ഏറ്റവും പ്രധാനപ്പെട്ട വസ്തുതകൾ നൽകുന്നതിനു പകരം രംഗാവതരണ രീതിപോലുള്ള  നറേറ്റീവ് ഹുക്സ് ഉപയോഗിച്ചുകൊണ്ടായിരിക്കും ആദ്യ ഖണ്ഡികയുടെ തുടക്കം.
നിരീക്ഷണാത്മകവും,അന്വേഷണാത്മകവുമായ പൊതു രീതികൾ ഉപയോഗിച്ചുകൊണ്ടാണ്‌ ഫീച്ചറുകൾ തയ്യാറാക്കപ്പെടുന്നതെന്ന് ചില പത്രപ്രവർത്തന-വിദ്യാഭ്യാസ വിദഗ്ദരും പ്രഗല്ഭ ഫീച്ചർ എഴുത്തുകാരും അഭിപ്രായപ്പെടുന്നു.
ഫീച്ചറുകളുടെ വിവിധഗണങ്ങൾ
വിവിധ രീതികളിലുള്ള ഫീച്ചറുകൾ പത്രപ്രവർത്തകനായ ഡേവിഡ് റാൻഡൽ തന്റെ "ദി യൂനിവേഴ്സൽ ജേർണലിസ്റ്റ്" എന്ന ഗ്രന്ഥത്തിൽ വിശദീകരിക്കുന്നു. അവ ഇവയാണ്‌: "കളർ പീസ്",ഫ്ലൈ ഓൺ ദൈ വാൾ","ബിഹൈൻഡ് ദി സീൻസ്","ഇൻ ഡിസ്‌ഗയ്സ്","ഇന്റർ‌വ്യൂ","പ്രഫൈൽ","ഫാക്റ്റ്ബോക്സ്/ക്രോണോളജി","ബാക്‌ഗ്രൗണ്ടർ","ഫുൾടെക്സ്റ്റ്","മൈ ടെസ്റ്റിമൊണി","അൻലൈസിസ്",വോക്സ് പോപ്","ഒപിനിയൻ പോൾ","റിവ്യൂ"
പുറമെനിന്നുള്ള കണ്ണികൾ
വർഗ്ഗം:പത്രപ്രവർത്തനം
Fíčer
അവനവൻചേരി
കേരളത്തിലെ തിരുവനന്തപുരം ജില്ലയിലെ ആറ്റിങ്ങൽ നഗരത്തിനടുത്തുള്ള ഒരു ഗ്രാമമാണ് അവനവൻചേരി. ജനങ്ങൾ കൈത്തൊഴിൽ ഉപജീവനമാർഗ്ഗമാക്കിയവരാണ്. ആറ്റിങ്ങൽ കെ.എസ്.ആർ.ടി സി ബസ് സ്റ്റാന്റീനു സമീപമുള്ള പ്രദേശമാണിത്.
വിദ്യാഭ്യാസ സ്ഥാപനങ്ങൾ
ഗേൾസ് ഹൈസ്കൂൾ
മുടവൂർ
കേരളത്തിലെ എറണാകുളം ജില്ലയിലെ വെളളൂർകുന്നം താലൂക്കിൽ പായപ്ര പഞ്ചായത്തിൽ ഉൾപ്പെടുന്ന ഗ്രാമമാണ് മുടവൂർ.
റോഡുകൾ
വാഴനേർപാടം റോഡും പാടം റോ‍ഡും മുടവൂർ റോഡിൽ സന്ധിക്കുന്നു.
മുടവൂർ റോഡ് എറണാകുളം-തേക്കടി ദേശീയപാതയിൽ ചേരുന്നു.
കേരളത്തിലെ ഉന്നതവിദ്യാഭ്യാസസ്ഥാപനങ്ങളുടെ പട്ടിക
വിദേശഭാഷ കോളേജുകൾ
ട്രൌം അക്കാദമി ഫോർ ജർമ്മൻ ആന്റ് ഫ്രഞ്ച് ലാംഗ്വേജസ്
അവലംബങ്ങൾ
വർഗ്ഗം:കേരളത്തിലെ വിദ്യാഭ്യാസസ്ഥാപനങ്ങൾ
യൂസഫ് അറയ്ക്കൽ
ഇന്ത്യയിൽ നിന്നുള്ള ഒരു പ്രശസ്ത ചിത്രകാരനാണ് യൂസഫ് അറക്കൽ(1944 - 4 ഒക്ടോബർ 2016).
ജീവിതരേഖ
1944-ൽ കേരളത്തിലെ തൃശ്ശൂർ ജില്ലയിലെ ചാവക്കാട്ടാണ് ഇദ്ദേഹം ജനിച്ചത്. രാജകുടുംബമായ അറക്കൽ കുടുംബാംഗമായിരുന്ന മാതാവും വ്യവസായിയായിരുന്ന പിതാവും മരിച്ചതിനെ തുടർന്ന് ബാല്യത്തിൽ തന്നെ ബാംഗ്ലുരിൽ എത്തി. കർണാടക ചിത്ര കലാ പരിഷത്ത് കോളേജ് ഓഫ് ഫൈനാർറ്റട്സിൽ നിന്നു കലാ പരിശീലനം നേടി. ഡൽഹിയിലെ നാഷണൽ അക്കാദമി ഓഫ് കമ്യൂണിറ്റി സ്റ്റുഡിയോയിൽ നിന്ന് ഗ്രാഫ്ക് പ്രിൻറിൽ പരിശീലനം നേടി. ഹിന്ദുസ്ഥാൻ ഏറൊനോട്ടിക്കൽ ലിമിറ്റഡിൽ ജോലി ചെയ്തിരുന്നുവെങ്കിലും 1988 - ൽ ആ ജോലി രാജി വെച്ച് മുഴുവൻ സമയം കലാപ്രവർത്തനങ്ങളിൽ മുഴുകി ബെംഗളൂരുവിലായിരുന്നു സ്ഥിരജീവിതം. ഹൃദയാഘാതത്തെത്തുടർന്ന് 2016 ഒക്ടോബർ 4 ന് ബെംഗളൂരു കുന്ദലഹള്ളിയിലെ സ്വവസതിയിൽ വച്ച് അദ്ദേഹം അന്തരിച്ചു.
കലാ ജീവിതം
ദേശീയവും അന്തർദ്ദേശീയവുമായ ഒട്ടേറെ ചിത്രപ്രദർശനങ്ങളിൽ രചനകൾ പ്രദർശിപ്പിച്ചിട്ടുണ്ട്. ചിത്രങ്ങൾ, പെയ്ൻറിങ്ങുകൾ, മ്യൂറലുകൾ, ശിൽപങ്ങൾ എന്നിങ്ങനെ ചിത്രകലയുടെ വിവിധ മേഖലകളിൽ വ്യക്തിമുദ്ര പതിപ്പിച്ചതിന് പുറമേ ഇതേക്കുറിച്ചുള്ള നിരവധി പുസ്തകങ്ങളും യൂസഫ് അറക്കൽ രചിച്ചിട്ടുണ്ട്.
അവലംബം
വർഗ്ഗം:2016-ൽ മരിച്ചവർ വർഗ്ഗം:ഒക്ടോബർ 4-ന് മരിച്ചവർ വർഗ്ഗം:രാജാ രവിവർമ്മ പുരസ്‌കാര ജേതാക്കൾ വർഗ്ഗം:1945-ൽ ജനിച്ചവർ
പി. അബ്ദുൾ മജീദ്
രണ്ടാം കേരള നിയമസഭയിൽ മങ്കട നിയോജക മണ്ഡലത്തെ പ്രതിനിധീകരിച്ച എം.എൽ.എയായിരുന്നു പി.അബ്ദുൽ മജീദ്.(ജനനം: നവംബർ 20,1920 - മരണം: ഒക്ടോബർ 26,2011 )
അവലംബം
വർഗ്ഗം:1920-ൽ ജനിച്ചവർ വർഗ്ഗം:നവംബർ 20-ന് ജനിച്ചവർ വർഗ്ഗം:2011-ൽ മരിച്ചവർ വർഗ്ഗം:ഒക്ടോബർ 26-ന് മരിച്ചവർ വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ വർഗ്ഗം:രണ്ടാം കേരള നിയമസഭാംഗങ്ങൾ
കൊല്ലമ്പുഴ
തിരുവനന്തപുരം ജില്ലയിൽ ചിറയിൻകീഴ് താലൂക്കിലെ ആറ്റിങ്ങൽ മുനിസിപാലിറ്റിയിലാണ് കൊല്ലമ്പുഴ സ്ഥിതി ചെയ്യുന്നത്. തിരുവിതാംകൂർരാജവംശവുമായും ആറ്റിങ്ങൽ വിപ്ലവവുമായും ബന്ധമുള്ള പ്രധാനപ്പെട്ട ചരിത്ര സ്മാരകങ്ങൾ, ആരാധനാലയങ്ങൾ എന്നിവ ഇവിടെ സ്ഥിതി ചെയ്യുന്നു.
ചരിത്ര സ്മാരകങ്ങൾ
കോയിക്കൽ കൊട്ടാരം (ആറ്റിങ്ങൽ കൊട്ടാരം)
പേരിനു പിന്നിൽ
തിരുവനന്തപുരത്തു നിന്നും കൊല്ലത്തേക്കുള്ള പ്രധാന ജലഗതാഗതമാർഗ്ഗമായ വാമനപുരം ആറിൽ നിന്ന് ആദ്യം പുഴയ്ക്കും പിന്നീട് സ്ഥലത്തിനും കൊല്ലത്തെക്കുള്ള പുഴ എന്ന അർത്ഥത്തിൽ കൊല്ലമ്പുഴ എന്ന പേരു വന്നതായി പറയപ്പെടുന്നു.
ആറ്റിങ്ങൽ രാജകൊട്ടാരത്തിനാവശ്യമുള്ള നെല്ലുല്പാദനത്തിലേക്കായി ആറ്റിങ്ങൽ മാർക്കറ്റു മുതൽ പൊന്നറ, കൊടുമൺ ഏലാ ഉൾപ്പെടെ വിശാലമായ കൊല്ല എന്നറിയപ്പെടുന്ന വിശാലമായ പാടശേഖരങ്ങൾ/ വയലുകൾ ഉണ്ടായിരുന്നു. ഈ വയലുകൾ / കൊല്ലകൾ വാമനപുരം നദിയുടെ തീരത്താണ്. കൊല്ലയുടെ ഭാഗത്തു കൂടി ഒഴുകുന്ന നദി ആയതു കൊണ്ട് ആ നദിക്ക് കൊല്ലമ്പുഴ എന്ന പേരു വന്നതായും പഴമക്കാർ പറയപ്പെടുന്നു. അനവധി ബ്രിട്ടീഷുകാർ കൊല്ലപ്പെട്ട ആറ്റിങ്ങൽ കലാപം നടന്നത് ഈ കൊല്ലമ്പുഴ നദിയിലാണ് നടന്നതെന്നു ചരിത്രം സാക്ഷി.
ആംഗ്രി ബേഡ്സ്
ഫിൻലാൻഡ് ആസ്ഥാനമായി പ്രവർത്തിക്കുന്ന കമ്പ്യൂട്ടർ ഗെയിം ഡെവലപ്പർ കമ്പനിയായ റോവിയോ മൊബൈൽ വികസിപ്പിച്ചെടുത്ത ഒരു വീഡിയോ ഗേം ആണു് ആംഗ്രി ബേഡ്സ്. 2009 ഡിസംബറിൽ ആപ്പിൾ ഐ.ഒ.എസിലാണു് ഈ ഗെയിം ആദ്യമായി അവതരിപ്പിച്ചത്. അതിനു ശേഷം 1.2 കോടി തവണ ഈ ഗെയിം ആപ്പിളിന്റെ ആപ്പ്സ്റ്റോറിൽ നിന്ന് ഉപഭോക്താക്കൾ വാങ്ങിച്ചു. ഇതിൽ നിന്ന് പ്രചോദനമുൾക്കൊണ്ട് ആൻഡ്രോയ്ഡ് പോലെയുള്ള ടച്ച് സ്ക്രീൻ അടിസ്ഥാനമായി പ്രവർത്തിക്കുന്ന മറ്റു മൊബൈൽ ഫോണുകൾക്കുമായി ഈ ഗെയിം പുറത്തിറക്കി.
ഈ കളിയിൽ, കളിക്കാർ ഒരു കവണ ഉപയോഗിച്ച് പക്ഷികളെ, കളിക്കളത്തിന്റെ വിവിധ ഇടങ്ങളിലായി ക്രമീകരിച്ചിട്ടുള്ള പന്നികളിലേക്ക് തൊടുത്തു വിടുകയും ഒരു നിശ്ചിത എണ്ണം പക്ഷികൾക്കുള്ളിൽ അവയെ എല്ലാം നശിപ്പിക്കുകയും ചെയ്യണം. ഓരോ ഘട്ടം അവസാനിക്കുന്നതിനനുസരിച്ച്, പ്രത്യേക കഴിവുകളോടു കൂടിയ വിവിധ തരത്തിലുള്ള പക്ഷികൾ പ്രത്യക്ഷപ്പെടും. കൂടുതൽ ആകർഷകമായ ഘട്ടങ്ങൾ ഉൾപ്പെടുത്തിക്കൊണ്ടുള്ള പ്രത്യേക പതിപ്പുകളും, വിശേഷാവസരങ്ങളിൽ സ്വതേ പ്രവർത്തിക്കുന്ന അപ്ലിക്കേഷനുകളും റോവിയോ മൊബൈൽ പുറത്തിറക്കാറുണ്ട്.
ഈ കളിയിലോടുള്ള പ്രത്യേക കമ്പം, കോമിക് സ്റ്റൈൽ, കുറഞ്ഞ വില എന്നീ കാരണങ്ങളാൽ ആംഗ്രി ബേഡ്സ് വളരെ ജനപ്രീതിയാർജ്ജിച്ചിട്ടുണ്ട്. ഇതിന്റെ ജനപ്രീതി കാരണം പേർസണൽ കമ്പ്യൂട്ടറുകൾക്കു വേണ്ടിയും, ഗേമിംഗ് കൺസോളുകൾക്കു വേണ്ടിയുമുള്ള പതിപ്പുകൾ ഇറങ്ങിയിട്ടുണ്ട്. ആംഗ്രി ബേഡ്സ് കഥാപാത്രമായി വരുന്ന ഉല്പന്നങ്ങളും പുറത്തിറങ്ങുന്നതിനു പുറമേ ചലച്ചിത്രമായും, ടെലിവിഷൻ പരമ്പരയായും പുറത്തിറങ്ങുന്നതിനുള്ള പദ്ധതികളുമുണ്ട്. വിവിധ പ്ലാറ്റ്ഫോമുകളിലായി സാധാരണ പതിപ്പും, പ്രത്യേക പതിപ്പുകളുമുൾപ്പെടെ 100 കോടി ഡൗൺലോഡുകൾ പൂർത്തിയാക്കിയ ഈ ഗെയിം ഏറ്റവും ജനപ്രീതിയാർജ്ജിച്ച ഗേമായും, 2010-ലെ റൺവേ ഹിറ്റുകളിലൊന്നായും , "ഏറ്റവുമധികം ജനപ്രീതിയാർജ്ജിച്ച മൊബൈൽ അപ്ലിക്കേഷനുകളിൽ ഒന്നായും'' ആംഗ്രി ബേഡ്സ് അറിയപ്പെടുന്നു.
കളി
വിവിധ വർണ്ണങ്ങളിലുള്ള ഒരു കൂട്ടം പക്ഷികൾ, തങ്ങളുടെ മുട്ട കട്ടെടുത്ത പച്ച പന്നികളിൽ നിന്ന് അവ രക്ഷിച്ചെടുക്കാൻ ശ്രമിക്കുന്നതാണു് കളി. ഓരോ ഘട്ടത്തിലും മരം, ഐസ്, കല്ലുകൾ തുടങ്ങിയ കവചങ്ങളാൽ ഈ പന്നികൾ സംരക്ഷിതരായിരിക്കും. ഈ കവചങ്ങൾ തകർത്ത് പന്നികളെ നശിപ്പിക്കുകയാണ് ഓരോ ഘട്ടത്തിലെയും ലക്ഷ്യം. കവണയിൽ കോർത്ത പക്ഷികളെ തൊടുത്ത് വിട്ട് നേരിട്ടോ, അവയെ സംരക്ഷിച്ചു നിർത്തുന്ന കവചം നശിപ്പിച്ചോ കളിക്കാർ പന്നികളെ ഓരോ ഘട്ടത്തിലും നശിപ്പിക്കണം. കളിയുടെ വിവിധ ഘട്ടങ്ങളിൽ പൊട്ടിത്തെറിക്കുന്ന വള്ളിക്കൊട്ടകളും, കല്ലുകളും അവ ഉപയോഗിച്ച് കൂടുതൽ സംരക്ഷിതരായിരിക്കുന്ന പന്നികളെ നശിപ്പിക്കണം.
വിവിധ തരത്തിലുള്ള പക്ഷികളെ ഈ കളിയിൽ ഉപയോഗിക്കുന്നുണ്ട്. കളിയുടെ ആദ്യ ഘട്ടങ്ങളിൽ ചുവന്ന നിറത്തിലുള്ള ഒരു വലിയ പക്ഷി മാത്രമേ ലഭ്യമാകുകയുള്ളൂ. കളി ഓരോഘട്ടം പിന്നിട്ട് മുന്നേറുന്നതോടെ,വിവിധ തരത്തിലുള്ള പക്ഷികൾ കൂടെ ലഭ്യമാകും. ചില പക്ഷികൾ ചില പ്രത്യേക വസ്തുക്കൾ നശിപ്പിക്കുന്നതിൽ വൈദഗ്ദ്ധ്യം ഉള്ളവയായിരിക്കും. മറ്റു ചില പക്ഷികളുടെ പ്രത്യേക കഴിവുകൾ അവയെ തൊടുത്തു വിട്ടതിനു ശേഷം പ്രവർത്തനക്ഷമമാക്കണം. ഉദാഹരണത്തിനു്, നീല നിറത്തിലുള്ള പക്ഷികളെ തൊടുത്തു വിട്ടതിനു ശേഷം സ്പർശിച്ചാൽ അവ ചെറിയ മൂന്നു പക്ഷികളായി മാറും. കറുത്ത പക്ഷി പൊട്ടിത്തെറിക്കും. വെള്ള നിറത്തിലുള്ള പക്ഷിക്ക് പൊട്ടിത്തെറിക്കുന്ന ആക്രമകാരിയായ മുട്ട ഇടുന്നതിനുള്ള കഴിവുണ്ട്.
പുറമെ നിന്നുള്ള കണ്ണികൾ
വർഗ്ഗം:വീഡിയോ ഗെയിമുകൾ
ഗവണ്മെന്റ് ഹയർ സെക്കൻഡറി സ്കൂൾ, ഇടപ്പള്ളി
എറണാകുളം ജില്ലയിലെ ഒരു സർക്കാർ വിദ്യാലയമാണ് ഗവണ്മെന്റ് ഹയർ സെക്കൻഡറി സ്കൂൾ, ഇടപ്പള്ളി. 1935-ൽ ഇടപ്പള്ളി സ്വരൂപം അധികൃതർ ആണ് ഈ സ്ക്കൂൾ സ്ഥാപിച്ചത്. രാമപണിക്കർ എന്ന അധ്യാപകനായിരുന്നു ആദ്യ ഹെഡ്മാസ്റ്റർ. പത്തു വർഷത്തിനുശേഷം സ്ക്കൂൾ തിരുവിതാംകൂറിനു കൈമാറി. കളമശ്ശേരി, കാക്കനാട്, വെണ്ണല, ചേരാനെല്ലൂർ, എളമക്കര എന്നീ സ്ഥലങ്ങളിൽ അന്ന് ഹൈസ്ക്കൂൾ വിദ്യാഭ്യാസത്തിനു സൗകര്യം ഉണ്ടായിരുന്നില്ല. ഈ പ്രദേശങ്ങളിലെ കുട്ടികൾ ആശ്രയിച്ചിരുന്നത് ഇടപ്പള്ളി ഹൈസ്ക്കൂളിനെയാണ്. 1997-ൽ ഹയർസെക്കണ്ടറി വിഭാഗം ആരംഭിച്ചു.
പട്ടിക്കാംതൊടി രാവുണ്ണി മേനോൻ
പുറത്തേക്കുള്ള കണ്ണികൾ
വർഗ്ഗം:കഥകളി കലാകാരന്മാർ വർഗ്ഗം:കേരളത്തിലെ കലാകാരന്മാർ വർഗ്ഗം:മേനോന്മാർ
ഗവണ്മെന്റ് ഹയർ സെക്കൻഡറി സ്കൂൾ, ഇടപ്പള്ളി
അവലംബം
വർഗ്ഗം:വിദ്യാഭ്യാസസ്ഥാപനങ്ങൾ വർഗ്ഗം:വിദ്യാലയങ്ങൾ - അപൂർണ്ണലേഖനങ്ങൾ
സദ്യ
thumb|സദ്യ
വിഭവ സമൃദ്ധമായ ഊണിനെയാണ്‌ സദ്യ എന്ന് വിളിക്കുന്നത്. രുചികളിലെ എല്ലാം അടങ്ങുന്ന ഒരു സമ്പൂർണ്ണ ആഹാരമാണ് സദ്യ. ഓണം, വിഷു ഉത്സവങ്ങൾ, വിവാഹം, പിറന്നാൾ, നാമകരണം, ശ്രാദ്ധം തുടങ്ങി ഏതെങ്കിലും വിശേഷാവസരവുമായി ബന്ധപ്പെട്ടാണ് സാധാരണയായി സദ്യ ഉണ്ടാവുക. ഇത് സസ്യാഹാരങ്ങൾ മാത്രം അടങ്ങുന്നതായിരിക്കും. നിലത്ത് ചമ്രം പിടിഞ്ഞിരുന്ന് വാഴയിലയിലാണ് പാരമ്പര്യമായി സദ്യയുണ്ണുന്ന രീതി. ആറന്മുള വള്ളസദ്യ ഇത്തരത്തിൽ ഇന്നും നടത്തപ്പെടുന്നുണ്ട്. ഇക്കാലത്ത് വിവാഹ ഹാളുകളിലും മറ്റും സദ്യ മേശമേൽ ഇലയിട്ട് വിളമ്പാറുമുണ്ട്. 28 കൂട്ടം വിഭവങ്ങൾ ചേരുന്ന സമൃദ്ധമായ കേരളീയ സദ്യയാണ്‌ വിവാഹം തുടങ്ങിയ വിശേഷാവസരങ്ങളിൽ പതിവായി ഉണ്ടായിരുന്നത്. വിളമ്പുന്നതിനും ഉണ്ണുന്നതിനും നിയതമായ ക്രമവും ചിട്ടകളും ഉണ്ട്. സദ്യവിഭവങ്ങൾ സാധാരണയായി ചോറ്, കറികൾ പായസം, പഴം, മോര്‌, തൈര്, പപ്പടം, ഉപ്പേരി തുടങ്ങിയവയും മറ്റുമാണ്‌. വിവിധ ഇനം കറികൾ ഉള്ളതിനാൽ ഊണുകഴിക്കുന്നവരുടെ വൈവിധ്യമാർന്ന ഇഷ്ടാനിഷ്ടങ്ങളുമായി ചേർന്നുപോകുന്നു എന്നത് സദ്യയുടെ പ്രത്യേകതയാണ്‌.
ഉള്ളിയോ വെളുത്തുള്ളിയോ പരമ്പരാഗതമായി കറികളായി സദ്യയിൽ ഉപയോഗിക്കാറില്ല, എന്നാൽ പണ്ട് സദ്യയിൽ പതിവില്ലായിരുന്ന കാരറ്റ്, കൈതച്ചക്ക, പയർ ഇവകൊണ്ടുള്ള വിഭവങ്ങളും ഇന്ന് സദ്യയിൽ വിളമ്പുന്നുണ്ട്. തെക്കൻ കേരളത്തിൽ സദ്യ പൊതുവേ വെജിറ്റേറിയൻ ആണ് എന്നാൽ വടക്കൻ കേരളത്തിൽ മലബാർ ഭാഗങ്ങളിൽ മത്സ്യ മാംസ വിഭവങ്ങളും സദ്യയുടെ ഭാഗം ആണ്.
നിരുക്തം
'ബന്ധുക്കളോടും സുഹൃത്തുക്കളോടുമൊപ്പമുള്ള മഹാഭോജനം' എന്ന് അർഥമുള്ള 'സഗ്ധിഃ' (सग्धिः) എന്ന സംസ്കൃതശബ്ദത്തിൽനിന്നാണ് 'സദ്യ' എന്ന മലയാളവാക്കിന്റെ ഉദ്ഭവം. ലളിതമായി 'സഹഭോജനം' എന്ന് അർഥം. സമാനാ മഹ വാ ജഗ്ധിഃ സഗ്ധിഃ (समाना मह वा जग्धिः सग्धिः।) എന്ന് നിരുക്തം.
ചരിത്രം
എരിവ്, പുളിപ്പ്, ഉപ്പ്, മധുരം, കയ്പ്, ചവർപ്പ് എന്നീ ആറുരസങ്ങളും ചേർന്ന സദ്യ ആയുർ‌വേദത്തിലും പരാമർശിക്കപ്പെടുന്നുണ്ട്. ദിവസം ഒരുനേരം സദ്യയാവാം എന്ന് സിദ്ധവൈദ്യത്തിലും പറയുന്നു.
സദ്യ വിളമ്പുന്നവിധം
ലഘു|സദ്യ വിളമ്പി വെച്ചിരിക്കുന്നു സദ്യയ്ക്ക് ഇല ഇടുന്നതിന് അതിന്റേതായ രീതിയുണ്ട്. നാക്കില(വാഴയില)യുടെ തലഭാഗം(വീതി കുറഞ്ഞവശം) ഉണ്ണുന്ന ആളിന്റെ ഇടത്തുവശത്തായിരിക്കണം. സദ്യയിൽ ഓരോ കറിക്കും ഇലയിൽ അതിന്റേതായ സ്ഥാനമുണ്ട്. കറികളെ തൊട്ടുകൂട്ടുന്നകറികളായിട്ടും കൂട്ടുകറികളായിട്ടും ചാറുകറികളായിട്ടും തിരിച്ചിട്ടുണ്ട്. കായനുറുക്ക്, ശർക്കരവരട്ടി, ചേന നുറുക്ക്, കൊണ്ടാട്ടം എന്നിവയാണ് ആദ്യം വിളമ്പുക. ഇവ നാക്കിലയുടെ ഇടത്ത് ഭാഗത്താണ് വിളമ്പുക. പിന്നെ തൊട്ടുകൂട്ടൽ കറികളായ അച്ചാർ, ഇഞ്ചിപുളി എപ്പോഴും ഇലയുടെ ഇടത്തേ മൂലയിൽ വിളമ്പുന്നു. ഇവ തൊട്ട്കൂട്ടൽ ഇനമായതിനാലാണ് അവിടെ വിളമ്പുന്നത്. ഇനി മദ്ധ്യഭാഗത്തുനിന്നും വലത്തുഭാഗത്തേക്ക് കൂട്ടുകറികൾ (അവിയൽ, തോരൻ, കാളൻ, തുടങ്ങിയവ‌) എല്ലാം വിളമ്പുന്നു. ചാറുകറികൾ ചോറിൽ (നെയ് ചേർത്ത പയർപരിപ്പ് കറി, പുളിശ്ശേരി, സാമ്പാർ) (തിരുവന്തപുരത്ത് സാമ്പാർ കഴിഞ്ഞ് പുളിശ്ശേരി) ഒഴിക്കുന്നു. പഴം ഇടത്തുവശത്ത് ഇലയുടെ താഴെയായി വെക്കുന്നു. സദ്യയ്ക്ക് പപ്പടം ഒഴിച്ചുകൂടാനാവത്തതാണ്, വലിയ പപ്പടവും ചെറിയ പപ്പടവും ഉണ്ടായാലെ സദ്യ കേമമാവൂ. സദ്യ പലവട്ടങ്ങളായി ആണു വിളമ്പുക.
സദ്യ ഉണ്ണുന്ന വിധം
വലത്തു കൈ കൊണ്ടാണ് സദ്യ കഴിക്കുക. ആദ്യവട്ടം പരിപ്പും നെയ്യും ചേർത്ത് ചോറുണ്ണുന്നു, പിന്നീട് പുളിശ്ശേരി ചേർത്ത് ഒരു വട്ടം കൂടി ഉണ്ണുന്നു. അതിനു ശേഷം സാമ്പാർ കൂട്ടി ചോറുണ്ണുന്നു. വിളമ്പുന്നു. അടപ്രഥമൻ പഴവും (ചിലർ പപ്പടവും) ചേർത്ത് ആണ് കഴിക്കുക. ഒടുവിൽ തൈർ/രസം ചേർത്ത് ഉണ്ണുന്നു.പ്രദേശങ്ങൾ മാറുന്നതിനനുസരിച്‌ ഇതിൽ വ്യത്യാസങ്ങൾ വരാറുണ്ട്.
സദ്യ കഴിഞ്ഞ് ഇല മടക്കുന്നതിനും അതിന്റേതായ രീതിയുണ്ട്. ഊണ് ഇഷ്ടപ്പെട്ടാൽ ഇല മുകളിൽ നിന്ന് താഴോട്ടാണു മടക്കുക. (ഇലയുടെ തുറന്ന രണ്ടു ഭാഗവും കഴിക്കുന്ന ആളിനെ അഭിമുഖീകരിക്കും).
സദ്യക്കുശേഷം ചുണ്ണാമ്പു ചേർത്ത് അടയ്ക്ക (പാക്ക്) മുറുക്കുന്നു.
പാചകം, തയ്യാറെടുപ്പ്
സാധാരണയായി ഉച്ചസമയത്താണ് സദ്യയുണ്ണുക. സദ്യക്കുള്ള തയ്യാറെടുപ്പുകൾ തലേദിവസം രാത്രിയിൽ തുടങ്ങുന്നു. ദേഹണ്ഡക്കാർ രാത്രിമുഴുവനും അദ്ധ്വാനിച്ചാണ് സദ്യ തയ്യാറാക്കുക. രാവിലെ പത്തുമണിക്കു മുൻപേ വിഭവങ്ങൾ തയ്യാറായിരിക്കും. ഇന്ന് ആൾക്കാർക്ക് നിലത്ത് ഇരുന്നുണ്ണുവാനുള്ള ബുദ്ധിമുട്ടും സ്ഥലപരിമിതിയും പരിഗണിച്ച് മേശപ്പുറത്ത് ഇലവിരിച്ചാണ് സദ്യവിളമ്പുക.
പണ്ടുകാലത്ത് അയൽ‌പക്കത്തുള്ളവരുടെ സഹായത്തോടെ വീടുകളിൽ തന്നെയാണ് സദ്യ തയ്യാറാക്കിയിരുന്നത്. രാത്രിമുഴുവൻ വീട്ടുകാരും അയൽക്കാരും തേങ്ങതിരുവാനും പച്ചക്കറികൾ അരിയുവാനും പാചകം ചെയ്യുവാനും കൂടിയിരുന്നു. സദ്യവിളമ്പുന്നതും വീട്ടുകാരും അയൽക്കാരും കൂടിയായിരുന്നു. ഇന്ന് കാലത്തിന്റെ മാറ്റത്തിനൊപ്പം സദ്യ ഒരുക്കുവാൻ ദേഹണ്ഡക്കാ‍രെ വിളിക്കാറാണ് പതിവ്.
ലോകത്തെ ഏറ്റവും വലിയ സദ്യ
കേരള സംസ്ഥാ‍ന സ്കൂൾ യുവജനോത്സവങ്ങളിലാണ് ലോകത്തെ തന്നെ ഏറ്റവും വലിയ സദ്യ വിളമ്പുക. 25,000ത്തോളം വിദ്യാർത്ഥികളും അദ്ധ്യാപകരും പങ്കെടുക്കുന്ന സംസ്ഥാന സ്കൂൾ യുവജനോത്സവം ഏഷ്യയിലെ ഏറ്റവും വലിയ കലാമേളയാണ്. കേരളത്തിലെ ഏറ്റവും പ്രശസ്തരായ ദേഹണ്ഡക്കാർ യുവജനോത്സവത്തിന് സദ്യ തയ്യാറാക്കുന്നു. പ്രത്യേകം സജ്ജമാക്കിയ പന്തലുകളിൽ വിദ്യാർത്ഥികൾക്കും അദ്ധ്യാപകർക്കും സദ്യവിളമ്പുന്നു.പിന്നെ ആറൻമുള വളളസദൃ
സദ്യയിലെ സാധാരണ വിഭവങ്ങൾ
കേമമായ സദ്യക്ക് നാലു കറി, (അച്ചാർ),നാലു വറവ്, നാലു ഉപദംശം (തൊടുകറി),നാലു മധുരം എന്നാണ്. തെക്കൻ കേരളത്തിൽ സദ്യ പൊതുവേ വെജിറ്റേറിയൻ ആണ് എന്നാൽ വടക്കൻ കേരളത്തിൽ മലബാർ ഭാഗങ്ങളിൽ മത്സ്യ മാംസ വിഭവങ്ങളും സദ്യയുടെ ഭാഗം ആണ്.
കുറിപ്പുകൾ
വിഭാഗം:ഭക്ഷണപദാർത്ഥങ്ങൾ
വർഗ്ഗം:കേരളത്തിലെ ഭക്ഷ്യവിഭവങ്ങൾ
പ്രതിശീർഷവരുമാനം
ഒരു പ്രദേശത്തെ ജനങ്ങളുടെ വരുമാനം പ്രതിഫലിപ്പിക്കുന്ന സൂചികയാണ് പ്രതി ശീർഷ വരുമാനം(GDP per head, Per capita income). ഒരു രാജ്യത്തിലെ അല്ലെങ്കിൽ പ്രദേശത്തെ മൊത്ത ആഭ്യന്തര ഉത്പാദനത്തെ (ജി.ഡി.പി.യെ) മൊത്തം ജനസംഖ്യ കൊണ്ട് ഹരിച്ചാണ് പ്രതി ശീർഷ വരുമാനം കണക്കാക്കുന്നത്. എന്നാൽ ഇത് രാജ്യത്തെ ജനങ്ങളുടെ യഥാർത്ഥ സാമ്പത്തികശേഷി പ്രതിഫലിപ്പിക്കുന്നില്ല, പ്രത്യേകിച്ച് ഇന്ത്യപോലെ പണക്കാരും പാവപ്പെട്ടവരും തമ്മിൽ വൻ അന്തരം നിലനിൽക്കുന്ന സ്ഥലങ്ങളിൽ. ഉദാ: ഒരു ലക്ഷം ജനസംഖ്യയുള്ള ഒരു പ്രദേശത്ത് മൊത്ത ആഭ്യന്തര ഉത്പാദനത്തിൽ നൂറ് പണക്കാരുടെ വരുമാനം ആയിരം കോടി രൂപയും ബാക്കിയുള്ളവരുടെ വരുമാനം നൂറ്കോടി രൂപയുമടക്കം ആയിരത്തി ഒരുനൂറ് കോടിയാണെങ്കിൽ പ്രതി ശീർഷ വരുമാനം ഒരുലക്ഷത്തി പതിനായിരം രൂപയായിരിക്കും. എന്നാൽ ഇതിലെ 99.9% ജനങ്ങളുടെയും ശരാശരി വരുമാനം പതിനായിരം രൂപ മാത്രമായിരിക്കും. അതിനാൽ പ്രതി ശീർഷ വരുമാനം ഒരു രാജ്യത്തെ ജനങ്ങളുടെ യഥാർത്ഥ ജീവിത നിലവാരത്തെയോ വാങ്ങൽ ശേഷിയേയോ പ്രതിഫലിപ്പിക്കുന്നില്ല.
അവലംബം
വർഗ്ഗം:സാമ്പത്തികശാസ്ത്രം
ജോൺ ജോസഫ്‌ മർഫി
ഇന്ത്യയിൽ ആദ്യമായി റബർ കൃഷിയും കേരളത്തിൽ ആദ്യമായി ഏലം കൃഷിയും ശാസ്ത്രിയമായി ആരംഭിച്ചതു വഴി തോട്ടം മേഖലയ്ക്ക് ഗണ്യമായ സംഭാവനകൾ നൽകിയ ഐറിഷുകാരനാണ് ജോൺ ജോസഫ് മർഫി എന്ന ജെ.ജെ.മർഫി.
ജീവിതരേഖ
ബാങ്ക് ഓഫ് അയർലണ്ടിന്റെ പൂർവ രൂപമായിരുന്ന ഹൈബെനിയൻ ബാങ്കിന്റെ ചെയർമാനും കപ്പൽ കമ്പനി ഉടമയും ആയിരുന്ന ജോൺ മർഫിയുടെയും ആൻ ബ്രിയാന്റെയും ആറു മക്കളിൽ ഇളയ ആളായി 1872 ൽ അയർലണ്ടിലാണ് മർഫി ജനിച്ചത്.1892 ൽ ട്രിനിറ്റി കോളേജിൽ ബിരുദ പഠനം.1893 ൽ സിലോണിലെ ഒരു തേയില കമ്പനിയിൽ ഔദ്യോഗിക ജീവിതം ആരംഭിച്ച മർഫി 1897 ൽ ഇന്ത്യയിൽ എത്തി.1957 മെയ് 9 ന് നാഗർകോവിലെ സ്വകാര്യാസ്പത്രിയിൽ വച്ച് അന്തരിച്ച മർഫി ഏന്തയാർ സെൻറ് ജോസഫ്സ് പള്ളിയുടെ ഉടമസ്ഥതയിലുള്ള കൂട്ടിക്കലിലെ മുതുമല സെമിത്തേരിയിൽ അന്ത്യ വിശ്രമം കൊള്ളുന്നു. ഈ സ്ഥലം ഇപ്പോൾ മർഫ് മൌണ്ട് എന്നറിയപ്പെടുന്നു.
യൂണിവേഴ്സിറ്റി ഓഫ് നാഷണൽ ആൻഡ് വേൾഡ് എക്കോണമി
ലഘുചിത്രം|പനോരമ യൂണിവേഴ്സിറ്റി ഓഫ് നാഷണൽ ആൻഡ് (Университет за национално и световно стопанство) വേൾഡ് എക്കോണമി ബൾഗേറിയ ബൾഗേറിയയിലെ സോഫിയ യിൽ ഒരു സർവ്വകലാശാലയാണ്
ജോൺ ജോസഫ്‌ മർഫി
സംഭാവനകൾ
ഒന്നാം ലോക മഹായുദ്ധത്തിൽ പങ്കെടുത്തുള്ള മർഫി കായികരംഗത്തും ഉത്സുകനായിരുന്നു.1927 ലും 1929 ലും ഇംഗ്ലണ്ടിൽ നടന്ന കുതിരയോട്ട മത്സരങ്ങളിൽ അദ്ദേഹം പങ്കാളിയായിരുന്നു.
യൂണിവേഴ്സിറ്റി ഓഫ് നാഷണൽ ആൻഡ് വേൾഡ് എക്കോണമി
1920 ൽ സ്ഥാപിതമായ സർവകലാശാല.
ഉറവിടങ്ങൾ
വർഗ്ഗം:സർവ്വകലാശാലകൾ
ജോൺ ജോസഫ്‌ മർഫി
ബഹുമതികൾ
മർഫിയുടെ ഓർമ്മക്കായി എന്തയാറിലെ സ്‌കൂളിന് ജെ.ജെ.മർഫി സ്‌കൂൾ എന്ന് നാമകരണം ചെയ്തിട്ടുണ്ട്.
അവലംബം
വർഗ്ഗം:കൃഷിക്കാർ